RITA RUDAINI: "KALAU AKU TAK SHOOTING KAMU SEMUA PANAS DEKAT MANA?"

"Aku hairan ramai yang tak senang dengan aku. Kalau aku tak shooting kamu semua 'panas dekat mana? kamu ke yang bayar bil aku. Aku tak kacau orang. Aku duduk di rumah sahaja, tak keluar pun ancam nyawa orang lain. Kenapa sakit hati sangat? Tak ada kerja sangat ke?" kata pelakon Rita Rudaini.

Rita meluahkan rasa hairan dengan sikap sesetengah individu yang gemar menjaga tepi kain orang lain terutama terhadap dirinya yang sanggup melepaskan tawaran berlakon kerana enggan mengambil vaksin COVID-19.

Perkara tersebut dizahirkan Rita menerusi beberapa buah hantaran di Instagram Story miliknya di mana dia turut menempelak sikap seorang pengguna Facebook yang asyik mengaitkan namanya dengan isu vaksin.

Kata Rita, sikap sesetengah pihak yang sentiasa 'mencari pasal' dengan dirinya itu seperti sudah hilang akal ataupun mengalami penyakit mental.

Klik untuk gambar besar

Pelakon drama 'Shah Alam 40000' ini juga menganggap mereka ini sebagai seorang yang 'menyedihkan' seolah-olah hidup dalam kesunyian sehingga perlu memuat naik status berbaur umpatan di media sosial.

Dalam pada itu, Rita turut memberi amaran kepada mereka di luar sana agar tidak sesekali 'memetik' namanya dalam mencipta sebarang isu di masa akan datang.

"Eh! Kau pula yang sakit hati kalau aku tak shooting. Menyibuk dengan badan aku dah kenapa. Kau pula siang malam risau aku tak vaksin sampai 'up' status," ujarnya lagi yang sebelum ini membuat pengakuan bahawa namanya telah digugurkan daripada drama 100 episod gara-gara enggan menerima vaksin.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TANGAN IBU RETAK JATUH DI TANDAS - NUBHAN SERBA SALAH, TERASA GAGAL DALAM MENJAGA

Menerusi muat naik di laman Instagram, penyanyi dan usahawan Nubhan Ahamad telah berkongsi detik cemas dimana ibunya telah terjatuh semasa ingin pergi ke tandas.

Jelas Nubhan, sewaktu isterinya memaklumkan mengenai perkara tersebut, hatinya berasa amat risau terutamanya bila memikirkan mengenai kecederaan yang bakal dialami oleh ibunya itu.

"YANGGGGG MAK JATUH DALAM TOILETT!!! Saya terkejut dan terus berlari ke mak... masa tu mak dah mengensot ke pintu toilet x boleh bangun.

Klik untuk gambar besar

"Hanya Allah yang tau betapa risau dan takutnya saya kalau apa2 terjadi kat mak dengan usianya yang dah 76 tahun. Risau terhentak di pinggang atau kaki yang boleh menyebabkan mak tidak boleh berjalan... syukur hanya tangan," tulisnya.

Bagaimanapun, Nubhan akhirnya mampu menarik nafas lega apa doktor mengesahkan ibunya itu tidak mengalami sebarang kecederaan serius namun bahagian tangannya sahaja yang dilaporkan retak.

Dikesempatan itu juga, penyanyi lagu lagu 'Sekali Lagi' itu mengakui dirinya berasa amat bersalah di atas insiden yang menimpa ibunya itu.

"Nubhan... mak jatuh tadi, lantai tu licinnn" (dalam nada sebak mak cakap kat saya.) Ya Allahhh betapa bersalahnya saya rasa... terasa gagal dalam menjaga mak.

"Tangan mak sedikit retak. Tapi Alhamdulillah tidak serius dan boleh sembuh dalam masa 1 bulan. InsyaAllah... mohon doakan mak saya cepat sembuh. Doa-doa kalian sangat magis," ujarnya lagi.

Melihat di ruangan komen, rata-rata netizen turut terkejut selepas mendengar perkhabaran tersebut selain turut menitipkan doa semoga semua baik-baik sahaja buat ibu Nubhan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KATA TAUBAT, DAH PERGI TABLIGH" - FARA SALLEH RIMAS MASIH DIGANGGU SHUK?

"Nampak tak siapa ganggu aku?? Diapa datang today? Aku semak!!!! Kata tobat dah pergi tabligh," demikianlh tulis Fara Salleh menerusi satu perkongsian di IG Story dimana dia meluahkan rasa rimas kerana masih lagi diganggu oleh seorang lelaki yang tidak berhenti mencarinya.

Tidak menyebut nama individu berkenaan, namun Fara ada mengatakan lelaki tersebut pergi tabligh seolah merujuk kepada pelawak dan pengacara Shuk Sahar yang juga baru-baru ini turut mendalami ilmu agama.

Menerusi perkongsian tersebut, Fara turut memuat naik gambar memaparkan bahagian belakang badan individu tersebut. Bagaimanapun, Fara sudah pun memadam perkongsian berkenaan selepas beberapa minit memuat naik gambar tersebut.

Klik untuk gambar besar

Sebelum ini hangat diperkatakan mengenai kemelut rumah tangga pelawak, pengacara dan pelakon Shuk Sahar disebabkan orang ketiga dikenali sebagai Fara Salleh.

Bagaimanapun, Shuk sudah pun memohon maaf dan berjanji akan melakukan yang terbaik buat keluarganya untuk menebus kesalahan tersebut. Malah, difahamkan, baru-baru ini Shuk sedang mendalami ilmu agama.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TAK PERNAH KELUAR KENYATAAN SERTAI TABLIGH" - JAWAB ZUL ARIFFIN BILA DITEGUR DEDAH AURAT

Pelakon Zul Ariffin sering ditegur tentang penampilannya yang mendedahkan sebahagian auratnya menerusi perkongsian foto di media sosial. Malah, ada yang mengaitkannya dengan tabligh.

Zul atau nama sebenarnya Zulkifli Ariffin, 35, sekali lagi menjelaskan kepada umum bahawa dia tidak pernah menyertai jemaah tabligh sebaliknya hanya bergaul dengan golongan pendakwah.

Oleh yang demikian, Zul berharap netizen tidak mengaitkan hal berkenaan dengan aktiviti keagamaan yang disertainya sebelum ini. Begitu juga dengan gaya hidupnya pada ketika ini agar tidak dikaitkan dengan mana-mana pihak.

Klik untuk gambar besar

"Saya tak pernah keluar kenyataan sertai tabligh. Saya hanya bergaul dengan pendakwah. Kepada orang yang komen melampau tu... jika anda boleh beri jaminan esok anda tak akan melakukan kesalahan sila beritahu, saya nak belajar.

"Saya adalah selebriti, kritikan itu umpama 'sarapan' bagi saya... saya akan hadapinya walau apa pun," katanya kepada mStar ketika ditemui pada majlis sidang media Festival Filem Malaysia ke-31 (FFM31) baru-baru ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DATUK VIDA ADA 10 CROWN, PALING MAHAL RM100K

Program Gegar Vaganza musim kedua telah mendapat sambutan yang sangat hangat. Buktinya minggu kedua lalu, beberapa buah kerusi banquet telah dibawa masuk ke dalam dewan untuk menampung jumlah penonton yang terlalu ramai.

Sementara di bahagian atas pula terdapat penonton yang rela duduk di atas tangga asalkan dapat menonton persembahan tersebut secara live.

Klik gambar untuk size besar

Sambutan hangat ini adalah kerana kelab-kelab penyokong artis yang bertanding yang memberikan sokongan padu terhadap artis kegemaran mereka.

Selain itu, pengacaranya Nabil, Jihan dan juri Datuk Ramli MS dan Datuk Khatijah Ibrahim turut mempunyai peminat masing-masing.

Tidak ketinggalan juga penaja utama program tersebut, Datuk Seri Dr. Hasmiza Othman atau lebih dikenali dengan panggilan Datuk Vida yang turut mendapat tepukan yang amat gemuruh sebaik masuk ke dalam dewan.

Apa yang menarik tentang Datuk Vida ini adalah crown (tiara) yang dipakainya. Setiap minggu, Datuk Vida akan memakai crown yang berlainan dan setiap satunya mempunyai keistimewaan tersendiri.

"Crown yang saya pakai ini harganya paling mahal adalah dalam RM100 ribu lebih.  Manakala yang murah pun harganya adalah dalam lingkungan RM10K lebih.

"Setakat ini saya ada 10 crown yang ditempah di Hong Kong. Dah jadi hobi saya suka kumpul dan pakai crown ini sejak lima tahun lalu. Angan-angan nak jadi puteri raja.  Kena pula dengan cerita Frozen tu, memang makin saya minatlah.

"Saya biasanya pakai crown ini semasa promosi produk-produk saya atau ada event-event  tertentu yang memerlukan saya tampil menarik.  Jadi kenalah saya pakai crown yang senang suai padan dengan baju-baju," ujarnya jujur.

Datuk Vida juga mendedahkan dia mempunyai cita-cita untuk memiliki kedai emasnya sendiri suatu hari nanti.

"Saya minat sangat dengan barang-barang kemas tetapi saya sibuk sangat sampai tak ada masa.  Jadi saya terpaksa tangguhkan dahulu sehingga saya bersedia kelak," jelasnya.

Bercerita mengenai program Gegar Vaganza pula, Datuk Vida sangat gembira dengan penerimaan peminat yang di luar dugaan itu.  Beliau juga berharap agar produknya Qu Puteh dan Pamoga dapat diterima oleh semua rakyat Malaysia kerana baginya produk-produknya itu berkesan.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


AL-FATIHAH - BEKAS PEMBANTU PERIBADI ALIFF SYUKRI DIJEMPUT ILAHI

"Dukacita saya maklumkan, bekas kakitangan saya yang amat saya sayangi, seperti adik saya sendiri, Muhammad Ghazali B Hj Mat Lawi telah kembali ke rahmatullah sebentar tadi.

"Mari sama-sama kita sedekahkan Al-Fatihah dan sama-sama doakan rohnya dicucuri rahmat, diampunkan dosanya, dilapangkan kuburnya ditempatkan di kalangan mereka yang beramal soleh.

"Saya akan rindu awak Ghazi. Saya sayang awak tapi Allah lebih sayang awak," demikianlah tulis isteri kepada usahawan kosmetik, Datuk Seri Aliff Syukri iaitu Datin Seri Shahida yang berkongsi khabar duka menerusi sebuah posting yang dimuat naik di laman Instagram miliknya.

Dalam status tersebut, Shahida memaklumkan bekas pembantu peribadi suaminya, Muhammad Ghazali Hj Mat Lawi telah pun meninggal dunia. Menurut Shahida, dia amat menyayangi bekas pengurus yang lebih mesra disapa Ghazi itu malah turut telah menganggapnya seperti adik sendiri.

Klik untuk gambar besar

Berita tersebut nyata mengejutkan ramai pihak termasuklah ibu Aliff Syukri, Bonda Rozita Ibrahim. Tambah Bonda Rozita, pemergian Allahyarham Ghazi ada teguran buat kita semua bahawa kematian tidak mengira usia.

"Mak sangat terkejut ida ghazi, teguran untuk kita yang masih hidup umur tak kira usia sihat apa yang sakit yang didahulukan ataupun dilambatkan. Sebenarnya hidup menuju mati tujuan dihidupkan ialah mencari amal sebanyak mungkin," katanya.

Pemergian arwah turut mengundang kesedihan usahawan kontroversi, Nur Sajat yang tampil berkongsi gambar kenangan bersama Allahyarham.

"Salam Takziah Inna Lillahi Wainna Ilaihi Rojiuun Al-Fatihah buat rakan ku @ghazi_ml Seoga arwah ditempatkan di kalangan orang beriman. Salam takziah," tuturnya.

Dalam pada itu, seorang lagi rakan kepada Allahyarham yang juga bekas kakitangan Aliff iaitu Melati turut berkongsi berita arwah dalam keadaan tenat disebabkan apendiks telah pecah dan kuman khabarnya telah merebak ke paru-paru.

"Disebabkan apendiks beliau pecah dan kuman dah merebak ke paru2 beliau.. semoga beliau di beri kekuatan dan kesembuhan," tulisnya.

Melihat diruangan komen, rata-rata netizen turut terkejut mendengar perkhabaran tersebut selain turut menitipkan doa semoga Allahyarham ditempatkan dikalangan orang beriman.

Terdahulu, Allahyarham Ghazi menarik perhatian ramai dan menjadi tanda tanya pengikut Aliff apabila difahamkan telah mengundurkan diri sebagai pembantu peribadi usahawan itu tempoh hari.

www.myartis.com / Sumber & foto: Media Hiburan, Beautifulnara, Murai, Instagram Datin Seri Nur Shahida, Nur Sajat & Melati

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELLIE SURIARY: "ADA KE PEREMPUAN HIDUP BAHAGIA & SUAMI LAYAN BAIK TIBA-TIBA MINTA CERAI"

"Kenapa saya selalu minta cerai? Jawapan bagi persoalan yang dibangkitkan itu ada pada dia. Dia tak perlu persoalkan pun atau bawa benda itu keluar (hebahkan). Selepas sah berpisah kami ada berjumpa sebab saya mahu hubungan baik ini berkekalan. Tak semestinya bercerai kita jadi berantakan. Saya pergi tuntut fasakh pun ketika dalam keadaan tenang, jadi kenapa ungkit perkara lalu.

"Dia sudah sewajarnya lega kerana selepas perceraian ini ramai bersimpati dengannya dan membenci saya. Itu tidak mengapa asalkan anak-anak faham. Sekali lagi saya katakan saya ambil jalan ini demi kebaikan semua. Ada ke perempuan yang hidup bahagia dan suami layan dengan baik tiba-tiba minta cerai. Melainkan perempuan itu jenis tak bersyukur.

"Saya kalau suami bawa ke pasar malam pun sudah seronok sangat. Tak perlu bawa saya terbang ke Paris, London pun. Saya tak baik lagi ke?" demikian kata pelakon Ellie Suraity yang mengakui terkilan apabila bekas suaminya yang juga pelakon, Azri Iskandar mengeluarkan kenyataan dirinya sebelum ini memang selalu meminta cerai.

Dalam pada itu, Ellie berkata dia berusaha menjaga aib bekas suaminya itu dan hal mengenai rumah tangga mereka tidak perlu diungkit kerana Azri mengetahui perkara sebenar. Tambahnya lagi, meskipun mereka sudah berpisah namun dia tidak akan sesekali mengenepikan bekas suaminya itu apatah lagi dia rapat dengan ketiga-tiga anak tirinya.

"Awak (Azri) keluarga saya. Mak, nenek semua sudah tiada. Selamanya awak sebahagian daripada keluarga saya dan tiada siapa mampu mengubah perkara itu. Anak-anak termasuk anak tiri sangat rapat. Saya kenal dia tak macam orang lain kenali dirinya. Saya tak akan ketepikan dia begitu saja. Kalau dia sakit pun, saya tetap sanggup menjaganya macam dulu," ujarnya.

Terdahulu, Ellie dan Azri sah bercerai talak satu di Mahkamah Rendah Syariah Gombak Timur, pada 17 Mei lalu selepas 19 tahun hidup bersama. Hasil perkahwinan mereka dikurniakan dua cahaya mata, Azrell Omar, 17, dan Nur Azreen, 13.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAFIZ HAMIDUN BATAL NIAT LAMAR HELIZA HELMI?

Walaupun hanya berkias, namun ada yang merasa sesuatu yang tak kena dengan niat awal Hafiz Hamidun untuk melamar gadis idamannya yang dipercayai Heliza Helmi. Ini kerana, alun percakapan Hafiz dilihat seolah sudah berubah atau lebih tepatnya terdapat 'nada kecewa'.

Artikel terdahulu:

HAFIZ HAMIDUN & 'SECRET ADMIRER' - SIAPA JODOH HELIZA HELMI?

Semuanya terungkai apabila Hafiz menceritakan mengenai single baharunya 'Jodoh Berdua' yang mempunyai mesej untuk mencari pasangan hidup bagi melalui bahtera perkahwinan sehingga ke syurga.

Klik gambar untuk size besar

Dan bila diajukan persoalan double meaning yang terdapat dalam lagu itu, Hafiz mengaku yang lagu tersebut awalnya disimpan untuk majlis perkahwinannya.

"Sebenarnya saya memang ada berangan nak jadikan lagu ni sebagai lagu semasa hari perkahwinan saya nanti.

Hafiz sering 'berdouble meaning'

"Tapi masanya belum sampai lagi. Saya belum jumpa jodoh yang bersesuaian," ujarnya dipetik sebagai berkata.

Bagaimanapun, tontonan video muzik itu yang mencecah lebih 100,000 tontonan pada lima hari pertama dan mencecah 200,000 tontonan setelah tiga minggu berada di YouTube sedikit sebanyak mengubat hatinya.

Harap banyak bersabar ya Hafiz... kalau dah jodoh tak ke mana. Tak gitu?


"TERIMA KASIH UNTUK PAHIT MANIS SELAMA INI" - SARAH HILDEBRAND UMUM BERSARA DARI DUNIA SENI

"Saya fikir sesuai untuk memaklumkan bahawa saya mahu bersara daripada dunia seni di Malaysia. Saya tidak akan terima tawaran sama ada sebagai pelakon televisyen (TV) atau pengacara.

"Saya sebenarnya masih dapat tawaran, cuma tidak beri maklum balas lagi. Pengumuman bersara ini, buatlah apa-apa pun bagi tular dan semua orang tahu," itulah maklum pelakon Sarah Hildebrand yang mengumumkan bersara daripada dunia lakonan, selepas sedekad bergelar anak seni.

Pelakon yang melonjak populariti menerusi drama 'Pujaan Hati Kanda' itu membuat pengumuman itu melalui video 'reels' di Instagram (IG), pagi tadi. Tambah Sarah atau nama penuhnya Nur Sarah Marie Hildebrand Asyraf Hildebrand, dia menghargai semua kenangan sejak bergelar anak seni.

"Terima kasih untuk pahit manis selama ini. Saya akan hargai setiap momen dan pengalaman itu. Semua itu bantu saya jadi manusia dan artis yang lebih baik... Jumpa kalian semua di sisi yang lain," katanya.

Klik untuk gambar besar

Bagaimanapun, usaha media mendapatkan Sarah bagi mengulas lanjut mengenai persaraannya tidak berhasil. Melalui semakan di Instagram, Sarah kebelakangan ini aktif bersenam dan membina otot badan menggunakan khidmat jurulatih kecergasan.

Baru-baru ini, Sarah menarik perhatian netizen apabila memuat naik IG Story (IGs) memaparkan dirinya sedang marah-marah. Melalui video pendek itu, Sarah menjelaskan cukup benci melihat sesetengah umat Islam tiba-tiba alim dan berpusu-pusu membuat kebaikan sepanjang Ramadan.

Pada masa sama, Sarah berpesan kepada pengikut agar tidak menjadi warak ketika Ramadan sahaja. Dia juga berharap netizen berhenti mengamalkan tabiat suka ambil tahu hal orang.

Selain itu, status hubungan Sarah dan suami, Otto Gilen yang dinikahinya sejak November 2019 masih menimbulkan tanda tanya. Mereka dilihat tidak lagi mengikuti IG masing-masing dan memadamkan foto bersama. Pada Oktober 2020, Sarah mengumumkan dirinya tidak lagi bertudung.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NETIZEN BANDING PENERBIT KOREA PILIH BAKAT, MALAYSIA PANDANG 1 JUTA PENGIKUT

Bukanlah sesuatu yang asing lagi apabila isu pengikut sebagai kayu ukur untuk pengambilan bakat dalam naskhah tempatan. Malah perkara ini sering menjadi buah mulut ramai apabila bakat bagus diletak tepi bagi memberikan ruang kepada populariti.

Terbaru, penerbit popular iaitu Fadhil Teh meluahkan sokongan terhadap keputusan stesen TV berasaskan penstriman supaya mengekalkan syarat bahawa pelakon yang mahu muncul di bawah mereka supaya mempunyai jumlah pengikut lebih daripada sejuta di Instagram.

Meskipun ada yang mengatakan bahawa ramai pelakon yang kurang pengikut adalah lebih berbakat, Fadhil terus mempertahankan pendapatnya itu.

"Biarpun syarat ditetapkan agak ketat dari segi skrip dan jumlah 'followers' artis, bagi saya ia bukan masalah utama. Sebaliknya ia adalah cabaran untuk setiap syarikat produksi dalam menghasilkan karya yang lebih berkualiti.

Klik untuk gambar besar

"Jadi, bagi artis yang dikatakan berbakat dan kurang 'followers' itu sepatutnya mereka perlu tingkatkan inisiatif dengan aktif di media sosial. Sebab 'trend' hari ini pun berbeza. Mahu atau tidak mereka perlu akur dengan permintaan sebegitu," ujarnya.

Respon penerbit ini nyata meraih pelbagai reaksi daripada netizen. Malah ada yang membandingkan syarat tersebut yang langsung tidak digunapakai oleh industri lakonan Korea termasuklah naskhah di laman penstriman.

Seorang individu meluahkan pendapat bahawa Lee Jung-jae, Jung Ho-yeon dan Wi Ha-joon yang menerajui siri popular seluruh dunia 'Squid Game' baru-baru ini pasti tidak akan ditawarkan sebarang watak sekiranya penerbit Korea mementingkan jumlah pengikut.

Ini kerana Lee Jung-jae tidak mempunyai sebarang akaun media sosial rasmi namun manakala Jung Ho-yeon dan Wi Ha-joon hanya mencapai lebih sejuta pengikut selepas menjadi sebutan ramai dek siri tersebut.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RESORT MEWAH JUMEIRAH AL WATHBA - NEELOFA TAK SANGKA DAPAT MENGINAP

"Tujuan saya ke sana adalah untuk menjalani sesi penggambaran. Tidak sangka pula diberi layanan untuk tinggal di resort semewah ini.

"Lebih istimewa, saya diberi kesempatan untuk menghadiri majlis perasmian resort sekitar tiga hari lalu," demikian tulis pelakon, pengacara dan usahawan Noor Neelofa menerusi laman Instagramnya.

Selepas diberi peluang menjadi individu ketiga menginap di resort The Muraka yang terletak di Kepulauan Maldives, sekali lagi Neelofa menjadi antara individu terawal untuk merasai kehebatan resort mewah Jumeirah Al Wathba Resort & Spa di Abu Dhabi.

Klik untuk gambar besar

Pengacara program 'MeleTOP' itu juga dijemput untuk menghadiri majlis perasmian resort berkenaan yang berlangsung pada Sabtu lalu.

Menurut Neelofa, tujuan asalnya ke Abu Dhabi adalah untuk menjalani sesi penggambaran. Namun tidak disangka pula dijemput untuk merasai sendiri kemewahan dan kecantikan resort tersebut.

Memang bertuah sangat-sangat Neelofa nie!!! Untungnya menjadi seorang manusia yang bernama Neelofa. Nampaknya tahun 2019 juga bakal menjadi satu tahun yang penuh dengan rezeki buat Neelofa. Semoga nama Neelofa akan semakin mekar di peringkat antarabangsa. Sama-sama kita doakan.

www.myartis.com / Sumber & foto: Beautifulnara & Instagram Noor Neelofa

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JIKA INGIN MEMBANTU, BELAJAR MEMAHAMI... BUKAN COMMENT & COMPLAIN" - ELYANA

"Kalau boleh memang setiap hari saya nak makan Healthy Food, Fresh, Real Food, sayur, buah, No sugar, no salt, exercise, makan suppliment itu dan ini..

"Saya dah sakit lebih 10 tahun. Lebih 20x chemo.. lebih 30x radiotherapy. Apa yang saya tak pernah lakukan? Diet? Pantang? Makan ubat? Rebus daun?

"Benda yang anda tak terfikir boleh makan pun saya makan.. macam-macam rasa saya telan juga untuk sihat. Tak makan selama setahun pun pernah, sebab tak ada selera. Berubat semua ceruk orang bagitahu saya pergi.

"Pada pendapat saya yang pernah hilang nikmat selera makan, makan la selagi Allah kurniakan kita nikmat makan.. Tapi berpada-pada.. makanan yang kita makan ni, Alhamdulillah Halal... Sebelum makan, kita doa semoga makanan ini menjadi ubat dan asbab untuk kita sembuh.

Klik untuk gambar besar

"Sesungguhnya hanya Allah Maha Penyembuh. Tapi.. jika kamu jadi saya, baru kamu akan faham keadaan ini. Tak ada gunanya jika saya explain selagi kamu tidak merasai nya sendiri.

"Beza kalau kita ni pernah jaga / kenal orang yang sakit dengan kita sendiri yang mengalami dan berperang dengan sakit. Beza... Jika anda ingin membantu, belajar lah memahami.. Bukan menghakimi dalam comment dan complain. Rosak jiwa saya. Saya dah buat sebaik mungkin yang saya mampu untuk 10 tahun ni.

"Saya tiada yang bantu untuk menjaga saya. Malah saya yang harus menjaga orang lain. Saya tak complain just nak bagitau. Saya bukan ada Superpower. Saya pun manusia biasa. Nak jaga diri sendiri pun tak ada masa.

"Tak campur lagi struggle saya yang tak ada selera nak makan.. mulut penuh ulser, demam tak menentu, saraf seluruh badan sakit, susah berjalan, tak boleh minum air even telan air liur pun sakit...

"Muntah.. ketakutan.. seluruh badan rosak.. susah bercakap... tumpah darah bertahun2.. nak duduk berdiri sakit.. nak jaga keluarga, nak cari duit.. berfikir.. tak boleh tidur..

"Nak selalu tersenyum depan anda.. Berat... terlalu berat. Kamu tak akan dapat memahami selagi kamu tidak pernah merasainya sendiri," demikianlah luahan perasaan penyanyi dan pelakon Elyana atau nama sebenarnya Erneelya Elyana Emrizal, 34, susulan ujian yang dihadapinya ketika ini.

Menerusi hantaran yang dimuat naik di laman Instagram miliknya, Elyana yang menghidap kanser limfoma tahap empat sejak 2011 tahun lalu itu meluahkan bahawa ianya bukan satu perkara yang mudah buat seorang pesakit sepertinya untuk menjaga orang lain, termasuk diri sendiri.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - ANAK AZIAN MAZWAN SAPUWAN MENINGGAL SELEPAS 3 MINGGU KOMA

"Assalamualaikum semua.. Innalillahiwainna ilaihirojiu'n.. Anakanda saya Mohammad Aqil Zulkarnain telah kembali ke rahmatullah lebih kurang jam 11.30 pagi ini. Semoga roh allahyarham anakanda di tempatkan di kalangan yg beriman.

"Ya Allah.. kuatkan aku..," demikian tulis penyanyi era-80an dan juga bekas bintang Gegar Vaganza musim kedua, Azian Mazwan Sapuwan yang memaklumkan anaknya, Mohamad Aqil Zulkarnain telah menghembuskan nafas terakhirnya pagi tadi, menerusi laman Instagram miliknya sebentar tadi.

Selepas tiga minggu berada dalam keadaan koma, anak Azian meninggal dunia jam 11.30 pagi tadi di wad Unit Rawatan Rapi (ICU), Hospitala Selayang. Allahyarham Mohamad Aqil sebelum ini dimasukkan ke hospital tersebut kerana terlibat dalam kemalangan pada 22 November lalu.

Dalam kemalangan tersebut. Mohamad Aqil mengalami kecederaan parah di bahagian abdomen dan beberapa organ dalam badan. Disebabkan keadaan tersebut, Mohamad Aqil dibius dan diletakkan dalam keadaan koma untuk rawatan.

Klik untuk gambar besar

www.myartis.com / Sumber & foto: Astro Gempak, mStar & Instagram Azian Mazwan Sapuwan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 GAMBAR & VIDEO - AKSI PRE WEDDING ZUL HUZAIMY, ANAK & ERNA

Aksi menarik Zul Huzaimy dan bakal isterinya, Nur Ernawati Mohamad Nor (Erna) dalam sesi foto pre-wedding mereka. Lebih menarik, anak zul iaitu Awal Haziq turut dibawa bersama bagi menjalani penggambaran tersebut.

Untuk info, Zul dan Erna akan melangsungkan pernikahan mereka pada 20 Februari ini (Jumaat) setelah mengikat tali pertunangan Disember lalu.

Selamat berbahagia diucapkan buat mereka!

Klik gambar untuk size besar

FB VIDEO:  SILA KLIK

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


GAMBAR TERKINI ANAK KEMBAR MARIAH CAREY

Bertuah sungguh! Sudahlah popular dan kaya raya, kini dapat pula anak kembar dua.

Begitulah nasib Diva terkenal, Mariah Carey yang memperkenalkan dua anak kembarnya secara rasmi melalui sebuah laman web khas.  Anak mereka yang comel itu telah diberi nama Monroe dan Moroccan.

Menurut Mariah dan suaminya Nick Cannon, mereka telah berbincang sejak sekian lama untuk mendedahkan gambar anak mereka itu.

"Kami tidak mahu menggunakan cara biasa iaitu dengan memaparkan gambar mereka dalam akhbar tabloid walaupun cara itu tidak salah tetapi kami memilih cara yang lebih dekat dengan peminat-peminat kami," kata Nick dipetik sebagai berkata.

Sebelum ini, Monroe dan Moroccan telah membuat kemunculan pertama dalam satu temu bual eksklusif bersama Barbara Walters untuk program bual bicaranya 20/20.

Mariah memanggil kedua-duanya dengan panggilan manja, Roc (Moroccan) dan Roe (Monroe). Menurut penyanyi itu lagi, kehadiran pasangan kembar tersebut telah mengubah hidupnya menjadi lebih baik.

Klik untuk imej besar...


HANEZ SURAYA SAH FAILKAN PERMOHONAN TUNTUT FASAKH

Sebelum ini, tiada pengesahan daripada pihak Hanez Suraya dan suaminya, Romie Razin Adilha Abd Rais, 37, mengenai gosip yang mengatakan mereka bakal bercerai.

Terkini menerusi laporan Berita Harian dan Utusan, pelakon tersebut menfailkan permohonan tuntutan fasakh terhadap suaminya di Mahkamah Rendah Syariah semalam. Bagaimanapun, Hanez dikatakan tidak hadir ke mahkamah dan hanya diwakili peguamnya.

Perkara itu disahkan oleh seorang kakitangan mahkamah yang enggan dikenali dan tidak mahu mendedahkan maklumat lanjut mengenai kes tersebut.

Klik untuk gambar besar

Menurut laporan itu lagi, berita pergolakan rumah tangga pelakon berusia 32 tahun itu mula bertebaran beberapa bulan lalu, namun reda seketika selepas beliau dan suaminya dipercayai cuba mencari jalan penyelesaian termasuk bercuti bersama di Jepun, bulan ini.

Hanez juga pernah memberitahu mengenai keinginannya untuk aktif berlakon awal tahun ini walaupun sebelum itu pernah memaklumkan kepada media, suaminya, Romie, 37, tidak mengizinkannya kembali ke dunia seni.

Untuk makluman pasangan yang berkahwin pada 25 Mac 2015 itu dikurniakan seorang anak perempuan, Puteri Aleesya, 13 bulan.

Bintang 'Love You Mr Arrogant' itu gagal dihubungi dan tidak membalas pesanan WhatsApp yang dihantar bagi mendapatkan penjelasannya berhubung perkara terbabit.

Terdahulu, berita pasangan ini bakal bercerai mula tersebar apabila nama pelakon itu tersenarai dalam kes Mal yang terdapat di Mahkamah Rendah Syariah, Shah Alam. Perkara ini sekaligus memberi kejutan kepada peminat yang melihat keluarga mereka seakan bahagia lagi-lagi dengan kehadiran cahaya mata perempuan mereka, Putri Aleesya.

Apapun buat Hanez dan suami, diharap mereka dapat menyelesaikan masalah mereka dengan baik. Doakan yang baik sahaja untuk mereka.

Sumber: Berita Harian & Utusan Malaysia

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BILA NAZIM OTHMAN TAYANG 'SIX PACKS' LAGI

Menerusi laman Instagram, pelakon Nazim Othman, 34, telah memuatnaik gambar dimana dirinya sekali lagi menayang tubuh yang sasa yang mempunyai 'six packs' itu.

Ruangan komen pada gambar tersebut telah dihujani pelbagai komen dari netizen yang rata-ratanya 'cair' serta 'terpesona' melihatnya.

Terdahulu, Nazim pernah mencetuskan fenomena apabila dia tampil 'daring' pada 'Pertunjukan Fesyen Kuala Lumpur (KLFW)' beberapa bulan lepas apabila dia menayang 'six pack'nya.

Meskipun statusnya kini kembali solo selepas bercerai dengan pelakon Bella Dally Mei lalu, namun Nazim tetap menjalani kehidupan sebagai anak seni seperti biasa.

Tidak dinafikan, pelakon Nazim Othman antara selebriti lelaki yang memiliki fizikal lelaki idaman.

Klik untuk gambar besar

www.myartis.com / Sumber: Media Hiburan & Instagram Nazim Othman

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KONSERT KURNIA SLAM - ZAMANI BERJAYA PUKAU PENONTON

Memang sudah dijangka StarXpo Centre, Kenanga Mall (KWC), tempat berlangsungnya Konsert Kurnia Slam, Sabtu lalu akan penuh sesak. Dianggarkan lebih 6 ribu penonton bersesak-sesak memenuhi setiap ruang untuk menyaksikan konsert tersebut selepas Zamani dilanda kontroversi baru-baru ini.

Penonton juga seolah terpukau dengan kelunakan suara Zamani. Mereka dilihat turut sama menyanyikan rangkaian 22 buah lagu popular Slam di konsert yang berlangsung selama hampir dua jam itu.

Antara lagu-lagu yang didendangkan ialah Sinar Menunggu, Biarkannya, Maria Mariana, Tak Mungkin Berpaling, Entah Mengapa, Kembali Merindu, Mentari Muncul Lagi, Biarkan Ia Pergi dan Ranting Impian.

Sementara melalui segment Unplugged, Zamani mempersembahkan empat buah lagu antaranya Buat Seorang Kekasih, Sendiri, Kasih dan Syair Si Pari-Pari.

Sementara penyanyi Ronnie Hussin dan Hazama telah yang dijemput sebagai penyanyi jemputan.

"Lagu 'Terasing Dalam Sepi' menjadi lagu wajib dinyanyikan ketika menyertai pertandingan karaoke sebelum bergelar artis," ujar Ronie dipetik sebagai berkata.

Apa yang menarik, ketika penutup segment, sekali lagi Slam membuat kejutan apabila menjemput komposer Saari Amri menyanyikan lagu Kembali Terjalin secara duet bersama Zamani.

Untuk info, Konsert Kurnia Slam turut disaksikan beberapa artis popular seperti Zizan Razak, Shaheizy Sam, Syatilla Melvin, Saida, Lan Kristal, Hisyam Hamid, Tunku Hanis dan Black.

Sumber: Mstar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TAHNIAH - AKHIRNYA ALMY NADIA 'BUNTING PELAMIN'

Ini berita gembira buat peminat Almy Nadia dan Fizz Fairuz. Almy disahkan hamil setelah mereka menikah pada April lalu. Mungkin bunting pelamin agaknya. Heh.

Untuk info, khabar gembira itu telah dikongsi olah rakan Almy, iaitu Aida yang mula dikenali melalui program Gadis Melayu.

"Happy for the good news. New life, new responsibility and many new discoveries are coming. Congratulation on your pregnancy. Semoga dipelihara kesihatan dan dipermudahkan urusan," tulisnya di laman sosial.

Tahniah diucapkan, moga Almy akan menjaga kesihatan selepas ini agar kandungannya terus sihat.

Klik gambar untuk size besar

Fizz bersama anak angkat Almy

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


TONY EUSOFF: "SEBELUM SEMBANG OSCAR, APA KATA ORANG ATASAN FINAS TURUN PADANG DULU"

Semua sedia maklum mengenai Zakaria Abd Hamid yang dilantik sebagai pengerusi Perbadanan Kemajuan Filem Nasional Malaysia (Finas) menggantikan Datuk Hans Isaac, berkuat kuasa 23 Mei 2020. Baru sahaja memegang jawatan tersebut, kenyataan Zakaria yang ingin membawa industri perfileman tanah air sehingga ke peringkat Anugerah Academy atau Oscar menimbulkan rasa kurang senang segelintir anak seni.

Menerusi Twitter, pelakon Tony Eusoff telah berkongsikan pendapatnya tentang kenyataan pengrusi Finas itu. Katanya, sebelum bercita-cita nak pergi lebih jauh, perlu lihat pelbagai isu dalaman yang perlu diperbaiki.

Bercakap memang mudah, tetapi bagaimana cara untuk merealisasikannya. Malah, Tony turut menyeru pihak atasan Finas untuk turun padang terlebih dahulu dan melihat sendiri kerja keras pekerja-pekerja seni termasuklah pelakon.

"Sebelum sembang Oscar, apa kata orang atasan Finas turun padang dulu, tengok keadaan 'shooting' macam mana. Periksa bahagian 'wardrobe', tengok baju-baju itu artis punya atau produksi yang sediakan," katanya.

Klik untuk gambar besar

Ujarnya lagi, jika mahu menang Oscar sekali pun apakah langkah-langah yang dicadangkan. Tone berkata dari segi bajet, industri seni tanah air kita jauh ketinggalan berbanding pemenang Oscar. Dalam pada itu, Tony turut menyeru pihak berkenaan supaya tidak memperlekehkan cabaran pekerja filem tanah air dengan niat hanya mahu menang anugerah antarabangsa.

Tony dihubungi berkata dia menulis ciapan di platform media sosial itu tanpa niat untuk menghentam mana-mana pihak, sebaliknya bagi membuka mata seluruh penggiat industri seni untuk melihat pelbagai isu dalaman yang perlu diperbaiki, sebelum bercita-cita nak pergi lebih jauh.

"Nak cakap kejar Oscar, memang senang, tapi bagaimana kita nak merealisasikannya? Sebelum nak capai sesuatu, terangkan dan bentangkan, bagaimana caranya," tuturnya.

Menurutnya, perkara utama adalah pelbagai isu dalaman perlu ditangani sebaik mungkin bagi memastikan sistem yang menjadi asas kepada industri seni tanah air dapat diperkukuhkan: "Banyak lagi isu yang perlu ditangani. Dalam pada industri kita berdepan pelbagai isu, tukar 'orang' pula dan orang yang nak buat sesuatu kerja, tak kesampaian.

"Kalau saya nak sebut satu persatu isu, memang banyak sangat. Salah satunya, kebajikan pekerja seni pun ada yang tidak terbela. Kontrak kerja pula ada yang berat sebelah dan tidak dihormati. Saya tak salahkan mana-mana pihak, tapi sistem dan regulasi perlu diperkasakan lagi. Semua pihak harus bersama-sama menjalankan tanggungjawab kita," ujarnya.

Diminta mengulas mengenai perlantikan Pengerusi, Timbalan Pengerusi serta ahli perbadanan baru Finas, Tony hanya berkongsi harapannya untuk industri: "Saya tak cukup kenal atau tahu menahu mengenai mereka untuk berikan komen.

"Apa pun, saya harap, sesiapa yang dilantik akan mendengar suara orang-orang bawahan. Kita sama-sama cari penyelesaian untuk pelbagai isu dalaman kerana perkara ini adalah tanggungjawab bersama," katanya.

www.myartis.com / Sumber & foto: Rotikaya, Harian Metro & Tony Eusoff

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIPUJI MAKIN AYU, NINA ISKANDAR KEMBALI BERTUDUNG?

Menerusi muat naik terbaru di laman Instagram, pelakon Nina Iskandar dilihat tampil dengan imej bertudung dan ia telah mendapat perhatian pengikut.

Nina atau nama sebenarnya, Nur Akmalina Iskandar, 29,  yang berasal dari Brunei itu dilihat sudah mengenakan imej bertudung sejak Oktober lalu.

Menerusi kemas kini terbaharu, Nina memuat naik foto terbaharunya berjubah dan berhijab hitam. Dalam entri tersebut, rata-rata warga maya dan pengikut media sosial itu memuji imej tersebut.

"Lain muka bila bertudung, manis dan ayu," puji salah seorang pengikutnya. - "Teruskan berhijab semoga dirahmati Allah,” komen salah seorang wargamaya. - "Semoga terus istiqamah," kata salah seorang peminatnya.

Klik untuk gambar besar

Dalam pada itu tidak kurang ada yang bertanya adakah dia kini kembali berhijab: "Kamu memakai hijab? Tahniah sebab kamu melindungi aurat," komen salah seorang. - "Dah pakai tudung balik ke?" tanya salah seorang pengikutnya.

Pun begitu, Nina tidak pun pernah mengesahkan mengenai imej terbaharunya, sebaliknya hanya mendiamkan diri tanpa membalas komen-komen berkenaan. Terdahulu, Nina pernah berhijab dan mengenakan imej tersebut hampir setahun sebelum kembali ke imej asalnya.

Sekadar info, Nina kini merupakan isteri kepada penolong pengarah Azlan Adznan dan mereka mempunyai seorang anak lelaki Muhammad Aaryan ar-Rizqin yang kini berusia 10 bulan. Difahamkan Nina kini berada di Brunei sejak sebelum Perintah Kawalan Pergerakan (PKP) di Malaysia.

www.myartis.com / Sumber & foto: Aastro Gempak & Instagram Nina Iskandar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TUNJUK 'KEKAYAAN' - DATO' SERI VIDA KENA KECAM

Gara-gara gambarnya berbaring di dalam bathtub bersama timbunan duit baru-baru ini, Dato' Seri Vida telah menjadi mangsa kecaman.

Gambar yang menjadi perhatian tersebut dikongsikan oleh Reen Imran menerusi laman Instagramnya.

Bahagian komen di Instagram Reen yang terlibat dalam penggambaran video klip lagu Dato' Seri Vida menjadi medan perdebatan di antara haters dan juga pengikut jutawan kosmetik tersebut.

Klik untuk gambar besar

Melihat pada komen, ada yang menyifatkan bahawa Dato' Seri Vida terlalu bongkak dengan kekayaan yang dimiliki sehingga melupakan Tuhan.

Seperti kebiasaan, perkara negatif begitu sememangnya tidak berjaya meraih perhatian Dato' Seri Vida.

Malah ada juga yang menyatakan bahawa komen-komen negatif yang ditinggalkan tersebut datangnyya daripada mereka yang dengki dengan kekayaan dimiliki Dato' Seri Vida.

www.myartis.com / Sumber: Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


RAHSIA SHARIFAH SAKINAH KINI SEDANG HAMIL BOCOR?

Sebelum ini, Sharifah Sakinah pernah menafikan dakwaan dirinya hamil selepas status yang dimuatnaik oleh kakaknya, Sharifah Shahirah di laman Instagram. Jelas Sakinah, kakaknya hanya bergurau sahaja.

Namun terkini, menurut Miss J menerusi portal Utusan Online, ada seorang selebriti sudah terlepas cakap dan mengesahkan Sakinah kini sedang hamil anak pertamanya hasil perkahwinannya dengan juruterbang Aliff Adha.

Sebenarnya hanya sesetengah orang sahaja yang mengetahui tentang berita gembira tersebut kerana Sakinah masih berahsia mengenainya. Khabarnya Sakinah kini lebih banyak berehat dirumah demi menjaga kandungannya itu.

Sebelum ini Sakinah pernah keguguran sekitar bulan April lepas ketika mengerjakan umrah bersama keluarganya. Pada waktu itu Sakinah tidak mengetahui bahawa wanita yang sedang berada di peringkat awal kehamilan tidak boleh menaiki kapal terbang.

Jika berita kali ini benar, kami mengucapkan tahniah buat Sharifah Sakinah dan suami. Semoga ibu dan kandungan berada didalam keadaan baik-baik sahaja. Kita nantikan tuan empunya badan mengumumkan berita gembira ini nanti.

Sumber: Utusan Malaysia

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


12 GAMBAR + VIDEO - TELATAH COMEL ANAK-ANAK TOMOK

Alahai... memang tak tahan bila melihat aksi anak-anak Tomok yang bernama Arrianshah Akid dan Andrashah Iman ni.

Disini kami kongsikan aksi dan gaya menarik anak-anak Tomok yang semakin membesar.

"Bila kau pergi swimming.. dan kaki kau tak jejak lantai/pasir.. macam ni la jadinya. Arrian sama macam ayah.. tak pandai berenang. Saya nak kaki," ujar Tomok mengenai aksi lucu anak sulungnya ketika berada di swimming pool.

Klik link dibawah ini untuk tonton video

VIDEO 1
VIDEO 2

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


AL-FATIHAH - ATAN FLYBAITS KEMBALI KE RAHMATULLAH

Pada pukul 1.50 pagi Isnin, vokalis kumpulan Flybaits iaitu Atan atau nama sebenarnya Ahmad Osman dilaporkan telah meninggal dunia akibat sakit tua pada usia 70 tahun di Hospital Singapura.

Berita sedih tersebut dikongsi sendiri oleh anaknya, Rezza Khan, 41, yang memaklumkan Allahyarham bapanya sudah tiga minggu dimasukkan ke Unit Rawatan Rapi (ICU) hopsital berkenaan disebabkan tahap kesihatannya merosot.

"Memang sudah tiga minggu arwah berada di ICU. Keadaannya tidak stabil selain jantung lemah dan paras oksigen juga tidak menentu. Kami sekeluarga sangat terkejut kerana sehari sebelum meninggal keadaan arwah kembali stabil.

"Tiba-tiba sahaja paras oksigen jatuh secara drastik dan jantung juga semakin lemah sebelum menghembuskan nafas terakhir," jelas Rezza yang turut memaklumkan jenazah bapanya selamat dikebumikan di Pusara Abadi, Singapura sekitar pukul 4 petang.

Klik untuk gambar besar

Bercakap tentang perjalanan karier arwah, Rezza menyifatkan bapanya sebagai seorang pencinta muzik yang tidak pernah lokek berkongsi ilmu dengan orang ramai. Malah lebih 10 tahun Atan terlibat mengajar muzik secara percuma kepada komuniti setempat dan kanak-kanak.

"Dia seorang yang sangat sukakan muzik. Memang sudah tidak banyak terlibat dengan persembahan berskala besar, namun dia aktif mengajar muzik secara percuma kepada komuniti.

"Dia juga sempat merakamkan lapan buah lagu genre ketuhanan bersama beberapa orang artis dari Singapura dan Indonesia tahun lalu," ujarnya.

Untuk makluman, Atan merupakan salah seorang vokalis Flybaits selain Fredo dan kumpulan ini popular dengan lagu-lagu seperti 'Kasih Berubah' dan 'Mengapa Perpisahan Yang Kau Pinta'. Selain bertindak sebagai vokalis, Atan juga merupakan pemain trumpet dan keyboard bagi kumpulan tersebut.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


YATT HAMZAH SELAMAT NIKAH KALI KEDUA

Pada jam 9 pagi tadi, Yatt Hamzah atau nama sebenarnya Haryati Hamzah, 36, telah selamat diijabkabul dengan pasangannya, Mohammad Zulfadhli Khiruddin, 26, di Masjid Sultan Salahuddin Abdul Aziz Shah, Shah Alam.

Pasangan ini dinikahkan oleh Jurunikah masjid berkenaan Muhamad Sujak Dusuki berwakil walikan hakim dengan sekali kali lafaz.

Dalam majlis tersebut, Yatt telah menerima mas kahwin berjumlah RM300 manakala wang hantaran dirahsiakan jumlahnya.

Bagi barang hantaran pula, pihak perempuan menyerahkan 11 dulang hantaran kepada pihak lelaki dan dibalas dengan sembilan.

Majlis yang berlangsung secara sederhana itu turut dihadiri oleh keluarga kedua-dua belah pihak dan kenalan rapat pasangan tersebut.

Ketika ditemui media, Yatt berkata yang dia bersyukur majlis pernikahan berjalan dengan lancar dan berharap ikatan perkahwinan mereka berkekalan ke akhir hayat.

"Alhamdulillah semua sudah selesai dan bersyukur majlis pada hari ini berjalan lancar dan seperti mana pasangan lain saya turut berharap ikatan ini akan berkekalan sehingga akhir hayat," ujarnya dipetik sebagai berkata.

Yatt sebelum ini pernah berkahwin dengan Abdul Mutalib Shukor pada 29 Mac 2009 namun bercerai dengan talak satu pada 25 Ogos 2015.

Hasil perkahwinan Yatt dengan Talib, mereka dikurniakan seorang anak perempuan bernama Suci Hanania Malika Abdul Mutalib yang kini berusia 5 tahun.

Sumber: mStar
Foto: 712 Studio

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


BABY DALAM KANDUNGAN: "MUNGKIN SUMBING BIBIR" - ISTERI LAN

Menerusi laman Instagram, isteri kepada penyanyi yang juga bekas finalis Gegar Vaganza 4 (GV 4), Lan Solo iaitu Nur Sheila Hassim telah memmberitahu bahawa anak keempatnya yang bakal dilahirkan itu kemungkinann sumbing bibir.

Selain memberitahu bayi di dalam kandungannya yang berusia 30 minggu itu berada dalam keadaan sihat, Shiela turut meminta pandangan daripada ibu bapa yang mempunyai anak sumbing untuk berkongsi pengalaman.

Tambah Sheila yang memuatnaik imbasan kandungannya, dia memohon info daripada orang ramai kerana ini pengalaman pertama mereka suami isteri dan tidak mempunyai info yang banyak mengenai sumbing.

Dia turut memberitahu ingin memberikan yang terbaik buat anak keempatnya (baby KY) yang dijangka bakal lahir dua bulan lagi.

Klik untuk gambar besar

"Alhamdulillah genap #30week... Baby pon sihat.. cuma, keputusan detail scan semalam doktor kata baby KY mungkin CLEFT LIP / SUMBING BIBIR...

"Jadi KY seronok nak bertanya dan mungkin ada yang sudi share pengalaman untuk handle baby macam kami.. Maklum la, ini pengalaman pertama kami dan kami kurang info.

"KY ada juga terbaca tentang kat mana untuk buat surgeri dan lain-lain... KY dan LS nak bagi yang terbaik untuk baby kami yang bakal lahir ni nanti... Ada yang sudi share pengalaman atau pengetahuan?...," tulis isteri Lan di IGnya.

Sebelum ini, isteri kepada bekas vokalis kumpulan Kristal itu sebelum ini dimasukkan ke hospital kerana masalah ketuban bocor.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"PERTAMA & TERAKHIR..." - PAVITHRA TAK AKAN JADI MODEL, SELESA JALANI RUTIN BIASA

"Saya hanya penuhi permintaan portal. Ia menjadi sesi fotografi pertama dan terakhir saya. Tidak terfikir menjadi model atau apa sekalipun... Saya tak akan jadi model. Saya mahu terus lakukan rutin seperti biasa dengan memasak dan berkongsi kandungan di YouTube, selain jadi ibu dan isteri," demikianlah kata YouTuber sensasi, Sugu Pavithra.

Pavithra dan suaminya, M. Sugu  yang berkongsi skil memasak dalam gaya tipikal rumah rakyat Malaysia, bersahaja dan jujur, menjadi buah mulut netizen, sejak beberapa bulan lalu. Perhatian terhadap suri rumah ini memuncak apabila portal gaya hidup, fesyen dan hiburan, Pepatung mengabadikan transformasi wajah Pavithra atau nama penuhnya, S Pavithra, 28, kepada pesona anggun.

Netizen terkejut dengan perubahan wanita berasal dari Buntong, Perak itu selepas disolek Razzi Musa dengan menggayakan busana rekaan Bernard Chandran, Rizman Ruzaini dan Wanpa Official. Ditanya mengenai transformasi itu, Pavithra mengelak dengan baik. Ini kerana ada pihak mula terfikir dia mahu berjinak-jinak dengan dunia peragaan yang glamor.

Pavithra berkata, dia hanya orang biasa: "Saya orang biasa. Saya selesa dengan status itu. Saya sebolehnya menolak hendak ditemubual di televisyen (TV)," ujarnya yang mempunyai dua anak berusia enam tahun dan dua tahun.

Ditanya mengenai perubahan hidupnya, Pavithra yang tiba-tiba popular dan beroleh pendapatan dengan berkongsi video memasak di YouTube, bersyukur percubaannya diterima: "Saya mula berjinak-jinak dengan dunia YouTube sejak 28 Januari lalu. Saya lakukannya dengan sokongan suami, anak dan keluarga.

Klik untuk gambar besar

"Pada awalnya, saya tidak yakin, apakah orang akan suka cara saya memasak. Saya terfikir ada tak orang hendak tengok video memasak saya? Tapi sesuatu yang tidak terduga, sambutan diterima sangat positif dan menggalakkan.

"Mahu buka akaun YouTube ini pun kena ada syarat termasuk mendapatkan 1,000 pelanggan. Dalam hati terfikir, boleh tak dapat 1,000 pelanggan? Namun, akhirnya semua tersusun cantik di depan mata," tuturnya yang memiliki lebih 730,000 pelanggan di saluran YouTube Sugu Pavithra.

Pavithra mengaku tertanya-tanya mengapa videonya ditonton: "Kenapa ramai yang suka cara saya memasak dan berceloteh? Saya dengar ada orang suka cara saya bercakap bahasa Melayu dengan baik selain gaya penyampaian biasa dan merendah diri. Apapun, saya bersyukur dengan rezeki ini. Saya pun bukan orang kaya. Dapatlah berkongsi rezeki dengan keluarga hasil pendapatan di YouTube," jelasnya.

Sementara itu, Pavithra menafikan dia memiliki akaun Instagram (IG) dan media sosial lain: "Saya hanya ada satu akaun Facebook dan YouTube. Akaun media sosial lain itu semua palsu," kata Pavithra yang berkahwin dengan Sugu tujuh tahun lalu.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAHU DIKENALI PENGIRAN ADAM - SERAH JODOH PADA ALLAH SELEPAS 6 TAHUN MENDUDA

Penyanyi Adam AF2 yang sudah enam tahun bergelar duda itu mengakui dia tidak pernah menutup pintu hati atau serik untuk mencari pasangan hidup.

Adam, 38, yang kini mahu dikenali sebagai Pengiran Adam itu sudah bersedia untuk bergelar suami dan menyerahkan soal jodoh itu kepada ketentuan Allah SWT.

"Tak ada istilah serik, kalau ada jodoh esok pun saya boleh kahwin. Tapi tengoklah dari 2016 saya masih duda sampai sekarang masih tengah mencari. Memang tak ada serik, jodoh ajal maut di tangan Allah," katanya.

Ujar Adam, dia pernah berkenalan dengan seorang wanita namun cinta tersebut putus di tengah jalan: "Sebelum ini saya ada berkawan dengan orang lain yang saya berkenan... tapi tak jadi. Ada yang saya minat tapi dia pula tak minat dengan saya, nak buat macam mana kena jujur je la," jelasnya.

Klik untuk gambar besar

Sementara itu, ditanya pula hubungan terkini dengan bekas isteri iaitu Fiza Halim, Adam berkata mereka masih mengekalkan hubungan baik.

"Saya masih berhubung dengan bekas isteri yang mana kami saling bertanya khabar. Cuma ketika dia berkahwin itu, kami berhenti berkomunikasi kerana tidak manis memandangkan dia sudah menjadi isteri orang.

"Ada sesekali komunikasi, kami akan berkongsi rasa dan bertanya khabar. Malah, anak dia pun pernah menjadi anak saya juga suatu ketika dahulu," ujarnya.

Sementara itu, mengulas tentang nama Pengiran Adam, katanya, dia mahu memulakan sesuatu yang baharu dan segar dalam industri seni.

"Bagi saya Adam sudah tiada dalam industri seni, saya mahu sesuatu baharu dan fresh. Oleh itu saya kini mahu gunakan nama dan keturunan keluarga saya" ujarnya pemilik nama sebenar Mohd Aizam Mat Saman.

Untuk rekod, Adam berkahwin dengan Fiza atau nama sebenarnya Siti Zaidatul Fiza Abdul Halim, 39, pada September 2013 dan bercerai pada April 2014.

Namun rujuk pada tahun yang sama dan kemudiannya Adam menceraikan Fiza dengan talak satu di rumah mereka pada 21 September lalu. Mereka kemudian mengesahkan lafaz cerai di Mahkamah Syariah Shah Alam pada 28 Disember lalu. Perkahwinan mereka tidak dikurniakan cahaya mata.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 TAHUN PEGANG GELARAN DATUK - FARID HORMATI KEPUTUSAN MENARIK BALIK

"Assalamualaikum w.b.t. Sejak 16 Disember 2017 saya amat berbangga dan berbesar hati membawa gelaran Dato' yang dikurniakan oleh Istana Pahang. Saya menjunjung kasih di atas penganugerahan tertinggi dalam hidup saya ini dan menerimanya dengan penuh kerendahan diri pada ketika itu.

"Hari ini juga saya dengan penuh rasa hormat menerima keputusan dari pihak Istana Pahang menarik balik gelaran Darjah Indera Mahkota Pahang (DIMP) yang membawa gelaran Dato' kepada saya," demikianlah kata pelakon dan pengarah Farid Kamil.

Farid menjelaskan bahawa dia menerima keputusan daripada Istana Pahang yang telah menarik balik gelaran Datuk yang dianugerahkan kepadanya dengan rasa hormat.

Dalam pada itu, isteri kepada pelakon Diana Danielle itu turut menzahirkan perasaan berbesar hati kerana dapat menyandang gelaran itu untuk tempoh tiga tahun.

Klik untuk gambar besar

Terdahulu, media tempatan melaporkan bahawa Farid serta beberapa artis lain telah dilarang untuk menggunakan gelaran Datuk berkuat kuasa dengan serta merta.

Perkara tersebut telah diumumkan menerusi satu kenyataan media yang dikeluarkan Pejabat Setiausaha Kerajaan negeri Pahang selaku Pendaftar Darjah.

Sementara itu, dalam perkembangan terkini, Farid dikhabarkan bakal muncul dengan filem Remp-It 2 yang akan menemui penonton sekitar tahun ini.

www.myartis.com / Sumber & foto: Astro Gempak & Instagram Farid Kamil

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAGAL BAYAR CUKAI, KEMUKA PENYATA GST - SAJAT DIDENDA RM2,700

Nama usahawan Nur sajat yang baru saja pulang dari Thailand itu telah tersenarai dalam kes di Mahkamah Sesyen Shah Alam apabila gagal membayar cukai.

Penyanyi lagu 'Bobo Dimana' itu tiba di perkarangan mahkamah kira-kira pukul 9.25 pagi tadi dengan memakai baju berwarna merah.

Dalam prosiding itu, Sajat atau nama sebenarnya, Muhammad Sajjad Kamaruzzaman menghadapi pertuduhan mengikut Seksyen 41(6) Akta Cukai Barang dan Perkhidmatan 2014.

Akibat gagal mengemukakan penyata cukai barang dan perkhidmatan (GST), ahli perniagaan kontroversi itu didenda RM2,700 oleh Mahkamah Sesyen di sini hari ini.

Klik untuk gambar besar

Sajat mengaku bersalah atas tiga pertuduhan yang dibacakan dihadapan Hakim Rofiah Mohamad. Rofiah turut memerintahkan tertuduh berusia 35 tahun itu dipenjara selama enam minggu sekiranya gagal membayar denda tersebut.

Prosiding pendakwaan dijalankan di hadapan Hakim Rofiah Mohamad dan dikendalikan oleh Jabatan Kastam Diraja Malaysia selaku pendakwa. Bagaimanapun setakat ini Sajat masih belum memberikan sebarang kenyataan.

Terdahulu Sajat yang terbang ke Thailand menyaksikan Miss Universe 2018, turut membawa beberapa pekerjanya untuk mendapat 'wajah baru' atau membuat hidung sempena hadiah tahun baru. Namun, tindakannya itu menerima kritikan.

www.myartis.com / Sumber: Sinar Harian & Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NYANYI LAGU SITI NURHALIZA - AISHAH DEDAH HAMPIR PITAM, TAK KISAH DIKRITIK

"Selesai tanggungjawab yang sangat berat menyampaikan lagu 'Aku Bidadari Syurgamu'... saya tahu macam-macam reaksi, ada yang suka ada yang tak suka. Saya rasa itulah risiko menyanyikan lagu orang yang popular.

"Permintaan untuk menyanyikan lagu ini datang dari panggilan Rozi (pengurus Siti Nurhaliza) bagi pihak Siti Nurhaliza Production petang Isnin lepas.

"Ya, saya ada lima hari untuk buat persediaan. Sebelum ini saya pernah dengar lagu ini sekali, masa mula-mula lagu ni lancar dan saya pula tak banyak tengok TV sekarang, jadi memang ketinggalan dalam perkembangan drama TV ni.

"Bukan mengada-ngada tak nak tengok drama tempatan cuma masa lapang saya banyak layan kraftangan saya... kemudian Ippo hubungi dan kami berbincang dan akhirnya fikir punya fikir kita pun setuju untuk teruskan," demikian kata penyanyi Aishah.

Aishah menyedari dia memikul tanggungjawab besar menyanyikan lagu Datuk Seri Siti Nurhaliza yang berjudul 'Aku Bidadari Syurgamu' di pentas Separuh Akhir Muzik-Muzik (SFMM35), pada malam Sabtu.

Penyanyi berusia 55 tahun ini mengakui bukan tugas mudah menyanyikan lagu yang dipopularkan oleh seorang penyanyi terkenal dan dia perlu bersedia dengan pelbagai reaksi penonton terutamanya peminat.

Penyanyi lagu 'Janji Manismu' itu berkongsi mengenai tawaran yang diterima menyanyikan lagu asal Siti Nurhaliza itu menerusi Instagram pada Ahad.

'Aku Bidadari Syurgamu' ciptaan Ippo Hafiz dan lirik Siti Rosmizah merupakan antara 30 lagu yang bertanding bagi merebut tempat ke Anugerah Juara Lagu ke-35 (AJL35).

Sementara itu, Aishah memberitahu dia bersetuju menerima tawaran tersebut kerana tertarik dengan lirik lagu tersebut yang begitu puitis dan menyentuh jiwanya. Selain itu, dia tidak mampu menolak permintaan Siti Nurhaliza iaitu seorang penyanyi yang cukup dikagumi.

"Sudah tentunya sebagai seorang isteri kita impikan untuk menjadi bidadari untuk orang tersayang. Saya tak boleh nak ceritalah berapa banyak airmata gugur dik lirik lagu ini. Jalan cerita lagu ini sangat menyentuh hati saya.

"Sebab kedua saya menerima semestinya kerana Datuk Seri Siti, tak mungkin saya lepaskan peluang ini. Siti kekal merendah diri di sebalik segala kejayaannya, bagaimana untuk tidak mengaguminya. Siap beri ucapan good luck dan hantar makanan untuk kami selepas persembahan. Sweet kan?

"34 tahun menyanyi saya tak pernah terfikir untuk gementar sebegini... Allahuakbar buatnya telefon saya berdering tak henti, kemungkinan wartawan nak temubual hinggakan saya terpaksa bagi abang (suami) pegang telefon," ujarnya.

Bercerita pengalaman menyanyikan lagu tersebut secara langsung di pentas SFMM35, Aishah mendedahkan dia berdepan kejadian menakutkan kerana hampir pitam dan hilang fokus.

"Pejam celik lima hari kemudian terus on... jantung saya, entahlah sama ada saya terlalu fokus, penat atau kurang makan. Masa mula-mula nyanyi, saya angkat kepala tiba-tiba berpusing, pitam, badan saya bergoyang... mungkin kerana terlalu fokus, tarik nafas banyak oksigen, betul-betul masa tu rasa pitam.

"Saya dah nak hilang keseimbangan... dalam hati Ya Allah aku tak nak buat sejarah artis pitam dan pengsan atas pentas. Saya tak tahu macam mana nak teruskan nyanyian dalam keadaan pusing begitu. Serius saya ketakutan.

"Sangat menakutkan... Alhamdulillah saya dapat nyanyikan lagu. Terima kasih Allah, Allahuakbar satu pengalaman yang sangat menakutkan," tuturnya.

Meskipun menerima kritikan kerana nyanyian dikatakan tidak sempurna dan kurang penjiwaan, Aishah berkata dia tidak ambil pusing dengan sebarang kata-kata netizen itu.

"Ada kalanya memang mudah mengkritik tetapi tugasnya bukanlah semudah yg disangkakan. Katalah apa sahaja anda mahu, feel tak sampailah... hanya sekadar legenda jelah, apa-apalah... tapi orang yang saya nyanyi lagu itu terharu," katanya.

Dalam pusingan kedua yang berlangsung pada malam Sabtu, lagu nyanyian Shiha Zikir bersama Kmy Kmo dan Luca Sickta berjudul '7 Nasihat' diangkat menjadi lagu terbaik. Lagu itu merupakan lagu kedua nyanyian asal Siti Nurhaliza yang layak bertanding di SFMM35.

www.myartis.com / Sumber & foto: mStar, Harian Metro & Instagram Aishah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKECAM NETIZEN ISU JARI: "PEMINAT TANYA, SAYA JAWAB" - AMYRA ROSLI

Baru-baru ini, kecoh di laman sosial berkenaan cerita jari pelakon Amyra Rosli, 25, berdarah akibat kesilapan sendiri ketika membuka pisau yang masih dalam plastik. Gara-gara isu itu, Amyra telah dikecam netizen.

Ditanya mengenai isu ini, Amyra mengakui bahawa dia sangat terkejut kerana cerita tersebut boleh jadi isu besar, sedangkan niatnya itu hanya mahu menjawab pertanyaan peminatnya sahaja.

"Saya nak buka pisau baru yang masih dalam plastik tetapi cara saya pegang itu salah. Tak sedar bila buka plastik dalam masa yang sama saya menarik pisau. Jadi terhirislah jari saya sehingga membuatkan ia luka dan darah banyak keluar bahkan isi juga terkeluar. Terbatas jugalah urusan kerja rumah, lagi pun di jari tangan kanan.

"Seterusnya, apabila saya dan Amar diundang ke program MeleTop, Neelofa perasan jari saya berbalut dan penonton pun ada bertanya kenapa?

"Bukan di program itu sahaja, bila dah on air ramai yang tanya di laman sosial. Tak sempat nak jawab saya pun muat naik sekeping dan beritahu keadaan jari saya. Sejak beberapa hari saya mula perasan perkara itu menjadi isu yang besar," ujarnya dipetik sebagai berkata.

Dalam masa sama, pelakon 'Isteri Tuan Ihsan' itu turut berterima kasih kepada peminat yang mendoakan luka dijarinya cepat sembuh.

"Saya sudah jumpa doktor untuk gam, tetapi saya tak mahu jahit sebab memang takut. Selepas gam, pernah ada hamba Allah terpegang dan terbuka balik, tercabut dan koyak balik semua di kawasan jari tu, ada hari tu pula berdarah semula dan pergilah jumpa doktor untuk rawatan seterusnya," katanya.

Sumber: Media Hiburan

Foto: Amyra Rosli IG & aamyraroslisupporters IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


LAGI 3 GAMBAR TERBARU BABY GIRL ELLY MAZLEIN

Hari ini genaplah sebulan usia anak perempuan Elly Mazlein yang bernama Putri Sara Sefhia.

Bagaimanapun, babynya itu masih belum sembuh dari demam kuning atau Jaundice.

"Assalamualaikum semua .. Esok Sefhia genap 1 bulan tapi Sefhia masih tak sihat lagi .. Doakan Sefhia ya..," ujar Elly di laman IGnya.

Jom tengok si comel ni!

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


NAK 'GIVE UP', TAK ADA SEMANGAT MENYANYI - SHARUL AF KECEWA DENGAN INDUSTRI?

"Aku nak give up lah. Dah tak ada semangat nak teruskan menyanyi. Sejujurnya aku sedih dengan industri sekarang. Pilih followers daripada kualiti. Aku nak nyanyi sebab aku nak berkongsi (bakat) je. Aku tak minta pun disanjung. Aku tak minta pun nak anugerah aku cuma nak kongsi (bakat) yang Allah bagi ni. Aku sedih bila aku nak promo lagu dekat televisyen atau stesen radio jawapan yang diorang akan bagi selalunya 'ohh buat masa ni belum ada slot yang kosonglah nanti ada kita panggil'.

"Empat tahun aku hadap benda yang sama. Sakit doh dengan industri. Aku cuba positif dengan kata-kata murni daripada korang tapi entah lah, down doh serious down," demikian luah bekas finalis Akademi Fantasia 2015, Sharul Kamal yang mendedahkan bahawa dia sudah tidak mempunyai semangat lagi untuk meneruskan karier nyanyiannya dan berhasrat mahu mengundurkan diri menerusi status yang dimuatnaik di Twitter semalam.

Sharul atau nama penuhnya, Muhammad Sharul Amin Kamarozaman, 22, berkata, dia kecewa dengan industri hiburan yang disifatkan seperti tidak mahu memberi peluang buatnya menonjolkan bakat. Menurut Sharul lagi, dia juga sukar mendapatkan kerjasama dalam kalangan orang industri sepanjang empat tahun mencuba nasib dalam dunia nyanyian.  Selain menyanyi, sebelum ini Sharul juga pernah mencuba nasib dalam dunia lakonan menerusi drama bersiri 'Senafas Rindu' dan 'Adam Chempaka'.

Status kekecewaan Sharul itu kemudian mendapat pelbagai respons dalam kalangan pengikut dan rakan artis. Rata-rata mereka meminta agar pelantun lagu Cantik itu agar terus bertabah dan jangan berputus asa: "Sabar brother. Aku selalu di sini untuk kau. Bahkan, pengikut kau pun lagi ramai daripada aku. Chill brother. nanti lepak kita borak-borak okay," pujuk penyanyi Syamel di ruangan komen.

Klik untuk gambar besar

www.myartis.com / Sumber & foto: Astro Gempak & Instagram Sharul Kamal

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEDAI MAKAN MUSNAH AKIBAT BANJIR - NICO REDA

Penyanyi rap terkenal 1990-an, Nico reda kerugian kira-kira RM8,000 berikutan lokasi kedai makan miliknya di Menara PJD, Jalan Tun Razak, di sini, ditenggelami air dalam kejadian banjir, baru-baru ini.

Nico atau nama sebenarnya Abdul Fashah Abdul Aziz, 50, berkata, peralatan di kedai makannya yang menyajikan makanan Cina Muslim dan roti bakar rosak teruk akibat ditenggelami air hingga paras kepala.

"Benda dah berlaku, nak tak nak saya kenalah terima dengan reda. Kami ambil masa tujuh hari untuk bersihkan tempat ini dan semalam adalah hari terakhir pembersihan. Semasa kejadian, barang-barang elektrik terapung.

"Setakat ini saya hanya cuci saja dan biarkan. "Peralatan pembakar roti yang saya ikat dalam plastik semuanya hilang dan mungkin hanyut. Rangka meja makan ada tapi papannya hilang.

"Sejak kecil saya yang tinggal di Kampung Baru dah kerap kena banjir. Jadi, untuk kali ini saya tabahkan hati," katanya kepada Harian Metro.

Tambah Nico, dia sudah meminta bantuan daripada kerajaan. Dalam masa sama, dia juga sudah buat laporan polis dan Agensi Pengurusan Bencana Negara (Nadma) serta beberapa pihak lain.

Dalam perkembangan lain, Nico yang menyertai Gegar Vaganza 8 menerusi kumpulan Nico G bersama Affa dan Dino, bersyukur apabila pengarah, Opie Zami menawarkannya berlakon sitkom hujung bulan ini.

"Inilah yang dikatakan seorang sahabat yang baik. Tawaran Opie ibarat mengubati kesedihan saya. Program berjudul Sketsa Awesome ini akan disiarkan menerusi Awesome TV.

"Saya antara lima pelakon yang terpilih untuk sitkom 13 episod ini. Syukur Opie dah banyak kali bagi peluang saya terbabit dengan produksinya sejak 2018 lagi," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UCAPAN SAYANG ZUL & ABBY ABADI

Jika pasangan Norman dan Memey memang sudah diketahui saling sayang menyayangi antara satu sama lain... kini secara tiba-tiba Zul Ariffin dan Abby Abadi pula menyatakan rasa sayang mereka di laman facebook.
 "Saya sayang Abby Abadi so what?" tulis Zul.
 "saya sayang Zul Ariffin juga," balas Abby.
 Harapan ramai pihak agar ucapan tersebut bukan sekadar melepas batuk di tangga. IsyaAllah...
  Klik untuk imej besar...
    Gambar kandid Zul dan Abby bersenam bersama...   KLIK DI SINI UNTUK LEBIH BANYAK GAMBAR2 KANDID...


OSBON JUARA MLM, BOBOI SENASIB JOZAN

Final Maharaja lawak Mega (MLM) bukan sahaja mencipta sejarah tersendiri, malah ia juga mengulangi babak sama ketika final Maharaja Lawak terdahulu di mana Jozan yang menjadi 'favourite' tersungkur di tangan Sepah.

Dan kini di MLM, Osbon pula yang mengecewakan Boboi apabila muncul sebagai pemenang Maharaja Lawak Mega 2011. Manakala Boboi terpaksa berpuashati dengan wang kemenangan RM250,000 apabila hanya mampu bergelar Naib Juara.

Kesemua peserta MLM - klik untuk imej besar...

Manakala Kumpulan Saehu (Indonesia) membawa pulang wang tunai RM150,000 apabila menduduki tempat ketiga. Kumpulan Syok (Singapura) pula hanya mendapat tempat keempat dan membawa pulang RM50,000.

Namun sebenarnya bukan babak final sahaja yang menjadi perhatian ramai, tetapi babak 'bertikam lidah' antara Chef Wan, Afdlin Shauki dan Adlin Aman Ramli yang menghangatkan suasana.

Ini kerana, Adlin mendakwa Chef Wan tidak faham lawak manakala Chef Wan mendakwa Adlin kurang adab budaya. Sementara Afdlin pula menyampuk sehari sebelum final dengan menegur tukang masak selebriti itu sebagai 'cakap tak serupa bikin'..!

Malah Afdlin yang mewakili kumpulan Boboi juga seolah-olah sudah menghidu kekalahannya di final MLM apabila kumpulan Osbon didakwa oleh segelintir pihak menjadi favourite Zainal Abidin Hassan dan Chef wan.

Boboi - favourite tapi gagal juara...

Akibat daripada 'perang siber' itu, Chef Wan kelihatannya seolah-olah merajuk apabila memaparkan gambar Mahatma Gandhi di facebooknya. Di atas gambar tersebut, tertulis beberapa patah perkataan yang seakan memulang 'paku buah keras' terhadap beberapa pihak yang menghentamnya.

Luahan hati Chef Wan...

“Saya sudah penat melayan komen komen rakyat Malaysia yang judgemental ini, mereka sebenarnya peminat hiburan yang keliru dengan apa yang mereka mahukan. Dan, berdiam mungkin lebih baik selepas ini,” ujar Chef Wan seakan merajuk bila ditegur.

Persoalannya, mungkinkah kerana sikap Afdlin yang telah menegur Chef Wan sebelum ini menyebabkan Boboi tersungkur? Atau sememangnya ada permainan politik dikalangan mereka untuk memilih siapakah yang layak bergelar juara?

Teguran Afdlin buat Chef Wan merajuk?

Namun seperti permainan bola di padang, keputusan pengadil memberikan 'kad merah' adalah muktamad dan tidak boleh dipersoalkan lagi. Boboi kecundang di peringkat akhir kemungkinan atas kesilapan mereka sendiri yang tidak memberi persembahan 'terbaik' sebagaimana di minggu-minggu sebelumnya.

Apa-apapun, tahniah diucapkan buat semua peserta dan jadikan pengalaman di MLM sebagai satu pengajaran berguna. Bak kata pepatah, kalau tak dipecahkan ruyung... manakan dapat sagunya. Tak gitu?


12 GAMBAR - SERONOKNYA RAYQAL BERCUTI DI BANGKOK

Sekitar percutian Fasha Sandha di Bangkok, Thailand bersama suaminya Jejai, Rayqal, Rayfal, dan Raysha.

Tempat yang mereka kunjungi ialah 'Safari World Bangkok' yang penuh dengan haiwan menarik seluruh dunia. Cayalah Fasha...

Jom tengok!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SELEPAS IBU, BAPA & ADIK BONGSU - KINI DATUK ALIF SATAR PULA POSITIF COVID-19

"Pakwan (datuk) saya, 91 tahun juga pesakit Covid-19. Saya minta tolong semua untuk doakan agar Pakwan saya terus kuat dan dikurniakan kesihatan seperti biasa. Semoga Allah merahmati kalian semua.

"Terima kasih warga barisan hadapan di Hospital Sungai Buloh kerana menjaga keluarga saya dan semua pesakit Covid-19. Anda semua sudah jalankan tugas dengan baik," kata penyanyi, pelakon dan pengacara Alif Satar mengenai datuknya, Mohamad Che Noh yang kini berusia 91 tahun turut disahkan positif Covid-19, Sabtu lalu.

Alif menerusi hantaran di laman Instagram berkongsi, datuknya kini dirawat di Hospital Sungai Buloh. Turut dirawat di sana ialah ibu, bapa dan adik bongsu Alif yang juga dijangkiti Covid-19.

Klik untuk gambar besar

Sementara itu, isteri Alif iaitu Sha Dila Hadid ketika dihubungi berkata, datuk Alif tidak mempunyai sebarang penyakit kronik.

"Pakwan pun disahkan positif pada Sabtu lalu. Dia tidak ada apa-apa sakit kronik, cuma jalan saja kena pimpin atau pakai tongkat. Mungkin Pakwan terkena jangkitan sebab semua bergilir-gilir menjaga dia. Kasihan juga apabila dia kena," katanya.

www.myartis.com / Sumber & foto: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MENINGGAL DUNIA  - R. ISMAIL TINGGAL KENANGAN

Penyanyi & lagenda irama tradisional Melayu, R. Ismail, yang pernah popular dengan lagu 'Gurindam Jiwa' telah meninggal dunia di Hospital Besar Sengkang, Singapura, sekitar 2.30 petang semalam.

Berita pemergiannya telah dimaklumkan oleh anak-anaknya, Eiss Ismail dan Elfee Ismail.

"Baru sahaja nak bawa mereka pulang ke rumah saya untuk luangkan masa bersama, abah mengadu sakit dada.

"Ibu minta bantuan adik saya, Elfee hantar abah ke hospital pada Isnin lalu walaupun abah berkeras tak mahu pergi. Bagaimanapun, sebaik di hospital abah langsung dimasukkan ke Unit Rawatan Rapi (ICU)," kata anak sulungnya, Aslina, 46.

Aslina berkata dia berasa sebak apabila mengingati gelagat Allahyarham bapanya yang selalu tersenyum dan masih tetap suka mengusik walaupun tak mampu bercakap di ICU.

"Arwah abah selalu gagahkan dirinya untuk sentiasa bersemangat walau pun dalam keadaan sakit dan nampak okay setiap kali saya mengunjunginya.

"Apapun, saya akan selalu pegang nasihatnya yang minta kami empat beradik hidup rukun dan saling membantu. Saya hanya terkilan tak dapat bawa abah tinggal dengan saya sepertimana yang dihajatkan." ujarnya dipetik sebagai berkata.

Semoga roh Allahyarham dicucuri rahmat.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SIMPAN, KURUNG ANAK BERUANG MATAHARI - ZARITH SOFIA DIDENDA RM27,000

Peserta program realiti 'Rockanova', Zarith Sofia telah dijatuhi hukuman denda RM27,000 oleh Mahkamah Sesyen, hari ini, selepas tindakannya menyimpan dan mengurung seekor anak beruang matahari di rumahnya.

Hakim Manirah Mohd Nor menjatuhkan hukuman itu terhadap Zarith Sofia atau nama penuhnya Zarith Sofia Mohd Yasin, 28, selepas tertuduh menukar pengakuan kepada bersalah ketika kes ditetapkan untuk sebutan semula.

Terdahulu, mahkamah menjatuhkan hukuman denda RM20,000 bagi kesalahan menyimpan, manakala untuk pertuduhan mengurung haiwan berkenaan dia dikenakan denda RM7,000. Mahkamah turut memerintahkan tertuduh menjalani tambahan hukuman penjara 10 bulan sekiranya gagal membayar kedua-dua denda berkenaan.

Mengikut pertuduhan pertama, penyanyi itu didakwa menyimpan seekor beruang matahari (Helarctos Malayanus) tidak matang iaitu hidupan liar yang dilindungi sepenuhnya di bawah Jadual Kedua Akta Pemuliharaan Hidupan Liar 2010 (Akta 716) tanpa permit khas.

Klik untuk gambar besar

Bagi pertuduhan itu, Zarith Sofia didakwa mengikut Seksyen 69(1) Akta Pemuliharaan Hidupan Liar 2010 (Akta 716) dan boleh dihukum mengikut Seksyen 69(1) akta sama yang memperuntukkan hukuman penjara maksimum 10 tahun atau denda atau kedua-duanya.

Sementara itu, bagi pertuduhan kedua tertuduh didakwa mengurung anak beruang matahari itu di dalam premis yang tidak sesuai atau kondusif bagi keselesaan atau kesihatan hidupan liar berkenaan.

Pertuduhan terhadapnya dikemukakan mengikut Seksyen 86(1)(c) Akta Pemuliharaan Hidupan Liar 2010 (Akta 716) dan boleh dihukum mengikut Seksyen 86(1) akta sama yang memperuntukkan hukuman penjara maksimum setahun atau denda atau kedua-duanya.

Dia dituduh melakukan kedua-dua kesalahan itu di kediamannya di Sentrio Pandan, Jalan 3/76D, Desa Pandan, di sini, jam 8 malam, pada 6 Jun tahun lalu. Terdahulu, tertuduh dalam rayuannya menerusi peguam Nik Muammer Hurrie Mohamad Sukri, memohon dikenakan hukuman denda dengan alasan ia adalah kesalahan pertama selain tidak mempunyai rekod lampau.

"Niat tertuduh hanyalah untuk menyelamatkan haiwan berkenaan dan tiada niat mendapatkan sebarang keuntungan. Ketika beruang berkenaan dijumpai oleh Jabatan Perlindungan Hidupan Liar dan Taman Negara (PERHILITAN), haiwan itu berada dalam keadaan sihat," katanya.

Bagaimanapun, Pegawai Pendakwa Jabatan PERHILITAN, Nazarudin Kamarudin, membantah rayuan itu dan memohon mahkamah mengenakan hukuman berbentuk pengajaran: Ia bagi memberi pengajaran kepada tertuduh dan masyarakat bahawa jenayah membabitkan hidupan liar adalah kesalahan yang dipandang serius oleh mahkamah di negara ini".

Media sebelum in melaporkan Jabatan Perlindungan Hidupan Liar dan Taman Negara (Perhilitan) menahan penyanyi wanita kerana disyaki menyimpan anak beruang matahari di kondominiumnya di Desa Pandan di sini. Wanita berusia 28 tahun itu ditahan pada 8 malam selepas Perhilitan menerima maklumat awam dan membuat pemeriksaan mengejut di rumahnya.

www.myartis.com / Sumber & foto: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SEJAK SAKIT, TAK ADA RAKAN ARTIS KUNJUNGI..." - MAT SENTUL SEMAKIN UZUR, RINDU KAWAN

"Keadaan kesihatan Pak Mat dilihat semakin merudum dimamah usia dengan kebanyakan masa di rumah dia hanya terlantar dan terbaring sahaja. Percakapannya kurang jelas dan perlu dibantu oleh anaknya untuk bergerak kemana-mana.

"Mat Sentul rindu untuk bertemu rakan seperjuangannya. Katanya, sejak dia sakit, tak ada rakan artis yang mengunjunginya..," ujar wakil Baitulmal Majlis Agama Islam Negeri Johor (MAINJ), Nasir Ishak mengenai keadaan terkini seniman lagenda, Mat Sentul.

Mat Sentul dahulunya pernah menjadi penghibur kepada seluruh lapisan masyarakat, tidak kiralah yang tua atau muda di Malaysia. Mula menjadi bintang penghibur dalam industri seni tempatan sekitar tahun 1960-an dahulu, kini namanya hanyalah sekadar memori dan semakin dilupakan.

Klik untuk gambar besar

Mat Sentul atau nama sebenarnya Abdul Rasip Yahya difahamkan sudah semakin uzur dan terlantar sakit di kediamannya yang terletak di Larkin, Johor.

Dia kini juga memerlukan bantuan daripada anaknya untuk bergerak serta mendapatkan rawatan susulan berterusan daripada Hospital Sultanah Aminah (HAS).

Pelakon veteran itu telah mendapat perhatian Baitulmal Majlis Agama Islam Negeri Johor (MAINJ) yang telah menziarahi pelakon filem 'Mat Bond' itu di rumahnya baru-baru ini.

"Keadaan kesihatan Pak Mat dilihat semakin merudum dimamah usia dengan kebanyakan masa di rumah dia hanya terlantar dan terbaring sahaja. Percakapannya kurang jelas dan perlu dibantu oleh anaknya untuk bergerak kemana-mana," ujar wakil MAINJ, Nasir Ishak kepada sebuah portal berita.

Dalam pada itu, meskipun keadaan Mat Sentul semakin uzur namun daya ingatannya masih kuat dan turut meluahkan rasa kerinduan terhadap rakan-rakan seperjuangannya dahulu.

Apa-apa pun, semoga dikurniakan kesihatan yang baik dan syafakallah diucapkan buat pelakon lagenda negara, Mat Sentul.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUDAH TERIMA VAKSIN - ZIZI KIRANA MOHON DOAKANNYA TERUS BERTUDUNG

Penyanyi Zizi Kirana menerusi laman Instagram milknya sejak akhir-akhir ini sering memuat naik dirinya mengenakan tudung. Ketika ini, ramai dalam kalangan netizen sudah mulai memperkatakan mengenai imej baharu Ziziz itu.

Penampilan bertudung Zizi yang popular menerusi lagu 'Eh!' itu disambut baik dan mendapat maklum balas positif dalam kalangan keluarga, peminat dan rakan-rakan.

Menurut Zizi ketika dihubungi, apa yang baik daripada dirinya sentiasa mendapat sokongan dan kata-kata semangat daripada mereka. Zizi, 36, berkata, dia tidak mahu terlalu bercakap mengenai penampilan itu.

"Doakan saya. Mana tahu dengan doa anda semua, saya kekal dengan penampilan begini (bertudung). Mengenai pakai tudung, insya-Allah. Saya tidak boleh dan takut untuk bercakap apa-apa. Apa saya buat sekarang adalah terus berdoa dan mahu semua juga doakan saya. Bagi saya, doa adalah senjata paling kuat bagi kita orang Islam. Jadi, doakan saya. Ini saja saya mampu cakap," katanya.

Klik untuk gambar besar

"Alhamdulillah, apabila penampilan bertudung yang sekarang ini mendapat respons positif selain mereka mendoakan saya. Insya-Allah, doakan terbaik untuk saya. Dalam kalangan keluarga pun mereka okay dan sentiasa memberikan sokongan.

"Apa yang baik daripada saya mereka okay. Begitu juga dengan rakan-rakan. Saya pun cakap perkara sama untuk terus mendoakan. Buat masa ini, saya tidak berani nak cakap saya sudah pakai tudung. Jadi, sebaiknya saya mohon doa supaya saya kuat semangat," ujarnya.

Sementara itu, Zizi menerusi Instagram telah memaklumkan dia sudah pun menerima suntikan vaksin COVID-19 jenis AstraZeneca baru-baru ini: "Alhamdulillah, 1st Dose Done! Kesayangan Sia Pun Kena Pegi Vaksin Juga Okay! #AstraZeneca.

"Terima Kasih Dr. Shakira, Dr. Rubini Dan Semua Staff Yang Membantu Saya Sepanjang Proses Suntikan Vaksin Pertama Saya Iaitu Astra Zeneca, Layanan Yang Sangat Baik Dari MyVac @kbsmalaysia IDCC.Rasa Macam Geng Je Semua, Siap Nyanyi. Semoga Allah Membalas Jasa Dan Kebaikan Kamu Dan Kepada Semua Kesayangan Sia Diluar Sana Jangan Lupa Suntik Vaksin Okay! #Vaksin #Covid_19," tulis Zizi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKHIANAT BUAT KALI KEDUA - LEPAS DISANTAU, LYDIAWATI KINI SAKIT SARAF

Bukan kali pertama, tetapi pelakon Lydiawati mendakwa telah diserang penyakit misteri buat kali kedua (disantau kali pertama pada 1997) apabila sarafnya kini mengalami kesakitan. Dakwanya, dia telah dimaklumkan tentang perkara tersebut oleh beberapa orang ustaz yang ditemuinya.

"Itulah, orang kata, nak percaya susah, tak percaya pun susah. Selepas berubat oleh beberapa ustaz, mereka cakap benda yang sama bahawa penyakit saya adalah kerana khianat orang.

"Dan difahamkan orang yang 'mengenakan' saya itu adalah teman rapat saya. Entahlah... Apa-apapun sekiranya ada orang yang berniat jahat, saya berserah kepada Allah.

"Harap-harap penyakit saya sekarang ini tidak seperti dulu. Saya pernah kena santau angin sampaikan badan saya kecut dari dalam. Alhamdulillah selepas empat bulan dirawat, barulah sihat," kata Lydiawati atau nama sebenarnya Salina Saimon, 48.

Untuk info, Lydiawati mengakui diserang penyakit saraf dan reumatik sejak Mei lalu. Kesan daripada penyakit itu, dia merasa kebas dan bisa pada bahagian kaki kiri dan tangan sekaligus membataskan pergerakan.

Awalnya, dia memutuskan untuk tidak menjalani sebarang rawatan hospital kerana kos rawatan yang mahal, namun berubah fikiran selepas ada peminat yang mahu membantu kos rawatan.

"Alhamdulillah, selain menerima pelbagai ubat-ubatan, saya juga didatangi seorang hamba Allah yang juga merupakan peminat saya dan ingin membiayai rawatan penyakit saya ini.

"InsyaAllah, tidak lama lagi saya akan menjalani rawatan sepenuhnya di Pusat Perubatan Gleneagles Intan, Ampang.

"Sekarang ini, saya ikhtiar saja apa-apa rawatan. Moga ia dapat mengurangkan kesakitan saya ini," ujarnya dipetik sebagai berkata.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


TEMA 'THIS IS SITI NURHALIZA', TOKTI BUAT PERSEMBAHAN PENUTUP - BIG STAGE DITUDUH KACAU RATING AJL-36

"Pandai ya Astro tahu minggu ni ada AJL, terus mereka buat tema Siti Nurhaliza. Malam ni terbaiklah semua lagu Siti Nurhaliza." - "Big Stage nak lawan dengan AJL, jadi mereka buat tema Siti Nurhaliza dan TokTi pun perform sekali hari ini.

"Big Stage bagi Siti Nurhaliza buat persembahan istimewa di penutup sebab nak mengimbau kenangan menang AJL dulu. Betul-betul kejar rating AJL36 dengan Big Stage ni," antara komen-komen netizen yang mendakwa pemilihan tema konsert minggu kelima program  Big Stage 2022 iaitu mengangkat penyanyi Datuk Seri Siti Nurhaliza sebagai strategi menarik penonton.

Penerbit Penyelaras Big Stage 2022 iaitu Mohd Noor Firdaus Mahadi tampil menjelaskan pemilihan tema 'This Is Siti Nurhaliza' bukanlah bertujuan untuk menggugat rating Anugerah Juara Lagu ke-36 (AJL36) yang bersiaran langsung di TV3 pada malam Ahad. Katanya, Astro bersaing secara sihat dan mahu memberi pelbagai pilihan kepada penonton untuk memilih rancangan terbaik.

Klik untuk gambar besar

"Pada pandangan kami kita bersaing secara sihat, kita menawarkan content dan kandungan program terbaik untuk penonton di luar sana, terpulang kepada mereka nak menonton yang mana satu. Kalau terlepas tengok konsert minggu ini, tak ada masalah untuk mereka tonton semula menerusi platform digital kami," ujarnya yang sebagai berkata kepada mStar.

Konsert minggu kelima menyaksikan sembilan peserta diberi tugasan menyanyikan lagu yang pernah dipopularkan oleh Siti Nurhaliza. Pada konsert istimewa tersebut, Siti Nurhaliza yang juga merupakan juri tetap Big Stage itu menyanyikan dua lagu hitnya iaitu 'Nirmala' dan 'Hati Kama'.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RIZ AMIN TANAM 4,083 HELAI RAMBUT: "NAK TIDUR TAK TENTU ARAH..."

Jika sebelum ini pelakon Zoey Rahman melakukan rawatan tanam rambut, terkini pelakon Riz Amin pula nekad untuk melakukan rawatan menanam semula rambut selepas sambutan Syawal baru-baru ini. Kata Riz, 34, hasrat itu telah dipendam sejak Januari lalu dan prosedur itu dilakukan di sebuah klinik anestetik popular di ibu kota.

"Sebenarnya saya bercadang untuk melakukan rawatan tanam rambut ini sejak awal tahun lagi tetapi terhalang dengan penggambaran dan Perintah Kawalan Pergerakan (PKP) kemudiannya. Sekarang barulah ada peluang untuk meneruskan rawatan ini.

"Tujuan saya melakukan rawatan ini kerana berdepan masalah keguguran rambut terutama di bahagian hadapan kepala. Banyak produk yang saya telah cuba tapi ia hanya menguatkan akar rambut yang sedia ada bukannya mampu menumbuhkan semula kawasan rambut yang sudah botak," katanya.

Klik untuk gambar besar

Tambah pelakon filem 'Polis Evo 2' itu, sebanyak 4,083 helai rambut diambil dari bahagian belakang kepalanya untuk ditanam semula di bahagian hadapan: "Setiap helai berharga RM6 dan bagi saya pelaburan ini berbaloi untuk kepuasan diri saya dan mendapatkan semula keyakinan untuk berlakon.

"Ketika prosedur itu tak rasa sakit pun cuma selepas ubat bius habis terasa berdenyut-denyut. Apabila waktu malam pula nak tidur tak tentu arah jugalah sebab bahagian belakang kepala luka. Saya masih perlu mendapatkan rawatan berkala di klinik itu dan perlu mengambil tonik serta ubat-ubatan dalam tempoh yang ditetapkan doktor," ujarnya.

Riz mengharapkan hasil yang memberangsangkan selepas empat hingga tujuh bulan apabila rambut baharu mulai tumbuh kelak: "Lain orang lain pemikiran tetapi bagi saya tak salah kalau ambil rambut sendiri. Saya bukannya pakai rambut orang lain," jawabnya apabila ramai yang mengecam tindakan artis lain yang melakukan prosedur sama sebelum ini.

www.myartis.com / Sumber & foto: Astro Gempak & Instagram Riz Amin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BANYAK PERSAMAAN - JASMINE MAHU MENYELAM KERANA SUFIAN

"Kami boleh rapat kerana banyak persamaan antara kami. Kami sama-sama suka makan ikan singgang dan selepas ini, saya mahu cuba aktiviti menyelam pula. Sufian memaklumkan, Pulau Tioman antara lokasi cantik untuk aktiviti menyelam," kata pelakon Jasmine Suraya Chin yang memberitahu banyak persamaan diantaranya dengan penyanyi Sufian Suhaimi yang menyebabkan mereka sangat rapat, malah dirinya mahu belajar menyelam pula dengan penyanyi lagu 'Di Matamu' itu!

Terbuka mengakui 'menyukai' Sufian sebelum ini, Jasmine berkata kini beliau sedang mempertimbangkan perancangan untuk mendapatkan lesen menyelam untuk melakukan aktiviti riadah di Pulau Tioman bersama Sufian kerana minat mereka dalam aktiviti itu. Ditanya pula sama ada Jasmine berasa risau dengan spekulasi mengenai dakwaan mereka mempunyai hubungan istimewa, beliau berkata, tiada apa yang ingin dibimbangkan kerana mereka hanyalah rakan biasa.

"Jadi, saya rasa nak mula belajar (menyelam) juga. Saya tidak perlu berasa gusar kerana kami cuma kawan baik. Saya pun ada mengajaknya keluar makan sebagai tanda terima kasih kerana memberikan kejutan kepada saya, tempoh hari. Saya sangat kagum dengan bakat dimilikinya. Setakat ini, tiada yang kecam melainkan doa yang baik-baik untuk kami," tuturnya mengenai hubungan rapat sejak kebalakangan ini dengan Sufian.

Klik untuk gambar besar

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


REMY ISHAK SAHKAN SUDAH BERTUNANG DENGAN EZZA YUSOF

"Alhamdulillah, terima kasih. Ya, saya sudah bertunang. Semuanya OK, doakan yang baik-baik ya," demikian kata pelakon Remy Ishak ketika diminta mengulas mengenai kesahihan dirinya bergelar tunangan orang.

Remy atau nama sebenarnya Mohammad Zalimei, 35, itu selamat bertunang dengan wanita pilihannya, yang juga seorang ahli perniagaan, Ezza Yusof, kelmarin.

Ditanya mengenai tarikh perkahwinan mereka, bintang drama rantaian 'Cik Serba Tahu' itu enggan mengulas lanjut.

Berita pertunangan Remy mendapat perhatian ramai apabila Insta Stories di Instagram milik Ezza juga ada menunjukkan dirinya dan Remy seakan duduk bersama di atas pelamin.

Berdasarkan gambar pertunangan yang dimuatnaik Ezza di akaun Instagramnya, ramai yang mengucapkan tahniah kepada beliau dan mendoakan supaya hubungannya dengan Remy bahagia hingga ke akhir hayat.

Klik untuk gambar besar

Malah, pelakon Nad Zainal juga turut mengucapkan tahniah di ruangan komen. Jurugambar rasmi untuk majlis berkenaan juga mengucapkan terima kasih kerana berpeluang untuk merakam momen indah Ezza dan Remy.

Difahamkan, majlis pertunangan pasangan ini berlangsung di kediaman bakal isterinya yang terletak di Pahang membabitkan keluarga kedua belah pihak.

Pada majlis itu, Ezza menggayakan baju berwarna ungu muda, manakala Remy memakai kemeja rona biru.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


AL-FATIHAH - BAPA MIERA LEYANA KEMBALI KE RAHMATULLAH

Pada jam 11.06 malam tadi, pelakon Miera Liyana telah kehilangan bapanya iaitu Datuk Seri Kasmi Mat Arsat yang meninggal dunia di kediamannya.

Jelas Miera, jenazah dibawa ke Masjid At Taqwa, Taman Tun Dr Ismail, di sini, jam 10 pagi hari ini dan dikebumikan di Tanah Perkuburan Islam Bukit Kiara selepas itu.

"Saya dengan penuh insaf rendah diri dan dukacita memaklumkan bahawa ayahanda kami telah kembali ke rahmatullah. Allahyarham menghembuskan nafas yg terakhir di kediaman beliau pada 11.06 malam.

Klik untuk gambar besar

"Sehubungan dengan itu, pihak waris dan keluarga menetapkan pengurusan jenazah di Masjid At-Taqwa dan akan dikebumikan di Tanah Perkuburan Islam Bukit Kiara selepas selesainya solat jenazah.

"Akhir sekali saya mewakili keluarga Allahyarham ingin menyampaikan permohonan maaf zahir batin dan mohon halal atas segala salah silap serta keterlanjuran kata serta perbuatan jika ada kepada semua yang mengenali sepanjang hidupnya.

"Mohon doakan agar segala dosanya diampunkan dan bakal ditempatkan bersama orang-orang yang soleh di alam barzakh dan di akhirat nanti Insya-Allah," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MANA ADAB.. BERTAUBAT LA...." - ALI MAHU ALIFF SYUKRI MOHON MAAF KEPADA IBU

"Mana adab dia sebagai seorang Islam. Sepatutnya soalan itu perlu minta persetujuan kedua-dua keluarga. Nak beri sumbangan, saya bersyukur sangat. Tapi bila dengar soalan itu, cuba bayangkan perasaan ibu saya. Kepada Aliff Syukri yang sangat hebat, bertaubat la, pintu taubat sentiasa terbuka.

"Jangan pecahkan silaturrahim keluarga. Di mana adab kamu kepada keluarga yang kamu pecah belahkan," kata pelawak Ali Puteh yang memberitahu tindakan usahawan kosmetik, Datuk Seri Aliff Syukri bertanyakan soalan harta peninggalan Allahyarham Abam Bocey telah menggores hati ibunya.

Malah Ali atau nama sebenarnya Syed Ali Mubarak Syed Mohd Ridzuan, 31, memohon agar Aliff bertaubat kerana secara tidak sengaja telah memecah belah silaturrahim antara ahli keluarga mereka.

Klik untuk gambar besar

Ali berkata demikian ketika dalam satu sidang media khas yang diadakan pada Jumaat. Hadir sama pada sidang media itu ialah bapa saudaranya, Safrizal Zainal Abidin selaku pemilik kereta Perodua Myvi yang menjadi pertikaian berhubung isu hak milik selepas kematian Abam.

Kata Safrizal, kereta berkenaan akan diserahkan kepada Nor Hidayah dalam masa terdekat dan baki bayarannya akan dituntut kepada Ali. Tindakan Aliff menemu bual Nor Hidayah dengan bertanyakan mengenai harta peninggalan arwah mengundang kemarahan Ali sehingga memuat naik status hinaan kepada kakak iparnya.

Menerusi video siaran langsung Facebook tersebut, Nor Hidayah mendedahkan kereta milik arwah suaminya diambil keluarga mentua dan dia tidak dapat harta peninggalan. Dalam pada itu, anggota kumpulan Puteh ini memohon Aliff datang ke rumah tanpa membawa kemera untuk memohon maaf kepada ibunya yang tergores hati atas tindakan tersebut.

"Datuk dengan saya bukan tidak kenal, Datuk kenal keluarga arwah. Kenapa begini Datuk? Walaupun tiada niat tapi secara tidak langsung kamu pecah belah keluarga kami. Keluarga saya dihina disebabkan Datuk. Kalau Datuk nak beri sumbangan boleh tapi kenapa perlu merungkai aib keluarga kami.

"Jika Datuk malu nak mohon maaf kepada saya, tak apa saya sudah maafkan Datuk. Tapi Datuk datanglah ke rumah, memohon maaf kepada ibu saya. Kerana tindakan Datuk itu telah mengores hati ibu saya. Tolong jumpa ibu saya tanpa membawa kamera dan mohon maaf kepadanya," ujarnya.

www.myartis.com / Sumber & foto: mStar, Instagram Ali Puteh & Aliff Syukri

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"PADA SAYA 'SEDANG ELOK' TU TAK ADA 'DOUBLE MEANING'..." - SHUK TETAP TERUSKAN SAMAN

"Dakwaan yang dikeluarkan oleh wanita tersebut sama sekali tidak benar. Pada saya rakaman video yang saya sedang bercakap 'sedang elok' tu saya langsung tak ada merujuk apa-apa yang double meaning. Iyalah umur 18 tahun, betul la sedang elok mengenal hidup... itu maksud saya, takkan nak cakap 'sedang buruk'.

"Saya akan teruskan dengan saman. Saya memang akan ambil tindakan kepada dia dan sekarang masih dalam perbincangan dengan peguam," itulah kata pelawak Shuk Sahar yang tampil menjelaskan keadaan sebenar dimana tuduhan wanita dikenali sebagai Ayu Aziz itu sama sekali tidak benar.

Dek kerana itu, Shuk atau nama sebenarnya Mohammad Shukri Mohamed Sahar, 35, tetap akan meneruskan mengambil tindakan undang-undang terhadap perkara berkenaan demi menjaga reputasinya.

Nama Shuk sebelum ini kembali panas apabila tiba-tiba muncul seorang wanita yang mendakwa menjadi mangsa gurauan 'double meaning' pelawak itu ketika ditemuramah di sebuah stesen radio. Wanita berkenaan menerusi laman Twitter telah memuat naik video ketika adiknya menjadi tetamu jemputan dalam sebuah program radio tempatan tahun lalu dan mendakwa Shuk membuat gurauan dengan menggunakan perkataan 'sedang elok' merujuk kepada perkara berbaur lucah.

Klik untuk gambar besar

Dalam pada itu, Shuk menganggap tuduhan tersebut merupakan satu provokasi yang tidak berasas yang bertujuan untuk menjatuhkan nama dan kerjayanya. Menurutnya, susulan insiden berkenaan, dia menerima banyak mesej berunsur hinaan dan menjejaskan perniagaan serta nama baik keluarganya.

"Pada saya dia cuba provok apabila isu Rumah 107 ni keluar. Saya ada hantar mesej peribadi kepadanya, saya tak ingat dia siapa, tiba-tiba dia keluarkan satu video yang saya tak pernah interview dia pun. Perkara ini beri kesan kepada saya, saya jadi jadi tertekan, bisnes saya terjejas teruk.

"Sampai ada orang datang beli air kata 'ini air siapa? air si budak masalah tu ke? Dia buat sampai netizen tak henti-henti hentam saya, maki hamun saya, keluarga dan mendoakan benda yang tak elok kepada saya. Saya rasa tindakan dia sangat melampau," tambahnya lagi.

Kata Shuk, tindakan wanita itu meneruskan provokasi dengan mendedahkan perbualan mesej peribadi benar-benar menguji kesabarannya. Katanya, dia akan memohon maaf jika perkara yang berlaku itu benar-benar atas kesilapannya.

"Saya pun tak nak cakap banyak sebab saya pun dah cuba DM dia untuk bercakap elok-elok, dan DM saya tu pun digunakan untuk provok. Perbualan tu privacy, sepatutnya perbualan private antara saya dengan dia la. Saya manusia biasa dan tahu takkan lari daripada melakukan kesilapan.

"Apabila saya sedar benda tu salah macam isu Rumah 107, saya sendiri akan akan minta maaf. Cuma saya minta doakan yang baik-baik. Saya belajar dengan kesilapan yang berlaku. InsyAllah saya akan cuba jadi orang yang lebih baik," ujarnya.

Jelas Shuk lagi, lebih membuatkan dia kecewa apabila mendakwa wanita tersebut turut mengaitkan keluarganya dalam hal tersebut: "Dia siap mendoakan lagi supaya dua orang anak perempuan saya dipermainkan dengan lawak lucah. Masa tu nanti dia kata saya boleh senyum dan bertepuk tangan," katanya.

Dalam perkembangan isu babak 'panas' pada sebuah program televisyen baru-baru ini, Shuk selaku pengacara rancangan itu memberitahu, dia sudah hadir memberi kenyataan kepada Suruhanjaya Komunikasi dan Multimedia Malaysia (SKMM). Bagaimanapun Shuk memberitahu dia tidak dibenarkan berkongsi sebarang info berhubung siasatan kes tersebut.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SIAPA DISEBALIK AKAUN TIKTOK BERKENAAN?" - ROSYAM NOR BUAT ADUAN KEPADA MCMC, BENGANG PIHAK LANGGAR PRIVASI KELUARGANYA

Pelakon Datuk Rosyam Nor yang juga pengarah dan penerbit meluahkan rasa tidak puas hati dengan tindakan pihak tidak bertanggungjawab yang didakwa melanggar privasi keluarganya.

Menurutnya, dia sudah membuat aduan kepada pihak Suruhanjaya Komunikasi dan Multimedia Malaysia (MCMC) berhubung akaun terbabit.

"Siapa di sebalik akaun Tik Tok berkenaan? Terdesak sangat ke hendak mendapatkan 'like' dan 'followers'? Adakah ini cara untuk mendapat perhatian di media sosial? Mengapa apabila anak saya menghantar meninggalkan komen di akaun berkenaan, namun disekat oleh mereka?

"Saya tidak suka dan kurang gemar dengan apa yang berlaku ini. Selama ini saya tidak pernah memuat naik gambar isteri dan anak-anak bagi menghormati privasi mereka.

"Malah, pihak media juga sudah maklum mengenai perkara ini. Malah, saya sudah membuat laporan kepada MCMC untuk tindakan lanjut," ujar Rosyam.

Selain Rosyam, beberapa akaun di Tik Tok turut memuatkan gambar keluarga Faizal Hussein, Farid Kamil dan banyak lagi. Menerusi akaun berkenaan, pelakon lelaki ini menzahirkan ucapan penghargaan buat isteri mereka.

  ________ IKLAN ________ JUALAN TERBESAR 1.1 TAHUN BARU 2023.. - - Dapatkan pelbagai barangan dengan potongan diskaun KAW KAW dalam jualan 1.1. Tahun baru 2023 mulai 12 malam ini. Jangan terlepas tawaran gilang gemilang yang hanya muncul setahun sekali.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SELF REWARD UNTUK 2022" - WANI KAYRIE BERSYUKUR BERJAYA BELI MERCEDES-BENZ

Penyanyi dan pelakon Wani Kayrie, 22, meluahkan rasa syukur apabila berjaya membeli kereta mewah jenis Mercedes-Benz CLA180 bernilai RM192,000.

Wani berkata, dia sudah lama mengidamkan memiliki kereta sendiri. Menurut Wani, kereta itu juga dibeli hasil titik peluh bekerja dari pagi pulang pagi.

"Self reward untuk 2022. Alhamdulillah terima kasih atas rezeki ini. Saya sudah lama mengidamkan untuk ada kereta sendiri bagi urusan harian. Sebelum ini sudah ada kereta lain, tapi itu lebih pada kereta keluarga.

"Nak beli kereta ini bertahun juga saya kumpul duit. Syukur, ini semua titik peluh kerja pagi balik pagi, kerja 'back to back' sampai sakit.

Klik untuk gambar besar

"Semoga dengan hadiah ini menjadikan saya lebih kuat berusaha mencari rezeki dan memberi ke depannya. Sesungguhnya, percayalah pada proses kehidupan yang indah," katanya kepada Harian Metro.

Tambah Wani atau nama sebenarnya Syazwani Syafirah Abdullah, di sebalik kejayaan dikecapi dalam kerjayanya terselit doa daripada semua peminat.

"Kereta ini sudah ambil seminggu lalu. Tapi, disebabkan keadaan semasa yang tidak mengizinkan dengan banjir melanda, saya nak menghormati semua. Itu yang saya muat naik hari ini sempena tahun baharu ini.

"Terima kasih semua yang sentiasa menyokong dan mendoakan. Di sebalik kejayaan saya, terselitnya doa daripada anda semua. Semoga yang baik-baik saja untuk kalian," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 GAMBAR MENARIK - BILA ENGKU ALEESYA BERTUDUNG

Memang manis apabila Engku Aleesya, anak kepada Erra Fazira dan Engku Emran bertudung. Jika dibiasakan, pastinya Aleesya akan kekal begitu dan berkemungkinan menjadi wanita solehah satu hari nanti.

Untuk info, gambar bertudung pertama, kedua dan ketiga dirakamkan oleh Engku Emran manakala gambar rangkaian keempat dan kelima dirakamkan oleh Erra.

Gambar dirakam Engku Emran - klik untuk imej besar...

Gambar yang dirakam Erra Fazira...